Francuski poslanik bez dlake na jeziku : Srbi su diskriminisani - Page 2\nFrancuski poslanik bez dlake na jeziku : Srbi su diskriminisani\nOn je donošenje ovakvog zakona i to bez ikakvog uključivanja crkve u kompletan proces, nazvao provokacijom bez presedana. – Poslednji primer ogleda se u stalnim pokušajima države Crne Gore da se poziva na nacionalni interes u nastojanju da otme imovinu velikog broja crkava, uključujući i one koje pripadaju pravoslavnim Srbima. Ono što je provokacija bez presedana jeste da zakon od 27. decembra 2019. godine određuje da svi hramovi sagrađeni prie 1918. godine pređu u vlasništvo države; a da o tome Crkva nije ni konsultovana, poručio je Francuz Evropskoj komisiji.\nPoslanik je istakao kako je Crna Gora prodata stranim centrima moći od svoje nezavisnosti 2006. godine i da danas više od 600.000 Srba živi u stalnom strahu od ogromne diskriminacije. – Od svog razdvajanja od Srbije 2006. godine, Crna Gora je rastrzana između stranih uticaja i sponzora. Više od 600.000 Srba u zemlji živi u stalnom strahu od sve radikalne diskriminacije, objasnio je.\nTagovi: crkva - crna gora - diskriminacija - francuski poslanik - Srbi


Hitrou: Putnici, ne dolazite ako nemate ponovo bukirane letove\nUprava londonskog aerodroma "Hitrou" saopštila je da se danas očekuju nova odlaganja i otkazivanja letova "Britiš ervejza" i poručila putnicima već otkazanih letova da ne dolaze na aerodrom ukoliko nemaju karte bukirane za druge letove, prenosi Rojters.\n- Nakon jučerašnjih problema sa sistemom informacionih tehnologija (IT) "Britiš ervejza", odlaganja i otkazivanja letova "Britiš ervejza" se očekuje danas. Svi putnici čiji su letovi otkazani juče ne bi trebalo da putuju do aerodroma danas osim ako već nemaju bukirane karte za drugi let - navodi se u saopštenju tog aerodroma.\nBritanska aviokompanija "Britiš ervejz" saopštila je da nastoji da danas radi po "skoro normalnom" rasporedu letova sa londonskog aerodroma "Getvik" i obavi većinu letova sa prestoničkog aerodroma "Hitrou" nakon što je prekid u snabdevanju strujom juče izazvao haos hiljadama putnika.\n- Nastavljamo trud na ponovnom uspostavljanju svih nasih sistema informacionih tehnologija (IT)... Refundiramo nova ili menjamo bukinge putnicima kojima su letovi otkazani što je pre moguće. Izuzetno nam je žao zbog ogromnih smetnji izazvanih putnicima - navodi se u saopštenju "Britiš ervejza".\nOva aviokompanija sinoć je saopštila da je razlog za pad sistema informacionih tehnologija (IT), zbog čega su otkazani letovi sa glavnih londonskih aerodroma "Hitrou" i "Getvik", prekid u snabdevanju strujom.\n- Verujemo da je uzrok prekid u snabdevanju strujom i nemamo dokaze da je reč o sajber napadu - naveo je u video poruci na Tviteru direktor "Britiš ervejza".


Seksualno uznemiravanje i zlostavljanje vrlo je česta pojava u društvima i može naštetiti psihičkom i fizičkom zdravlju, pokazuju dvije studije objavljene u časopisu JAMA Internal Medicine.\nMeđu 304 žene u dobi od 40 do 60 godina koje su sudjelovale u istraživanju 19 posto je reklo da je na poslu doživjelo seksualno uznemiravanje, a 23 posto kazalo je da je bilo seksualno napadnuto.\nIstraživanja kod djece pokazuju da su “negativna iskustva iz djetinjstva povezana s toliko stvari poput povišenog krvnog tlaka, raka, pretilosti”. “To pokazuje da se čak i kod odraslih pojavljuju negativne posljedice po zdravlje”, kaže Okuda.\nRješenje za zdravstvene probleme povezane sa spolnim uznemiravanjem i zlostavljanjem je sprečavanje takvog ponašanja, kaže Okuda. “Mora doći do odmaka od kulture odobravanja takve vrste ponašanja”.


Belocrkvanske mažoretkinje nastupom u Gradskom parku najavile Evropsko prvenstvo (VIDEO) - BC Info\n30. avgusta 2018. admin Bela Crkva, Društvo 0\nBelocrkvanske mažoretkinje osvojile su zlatnu medalju u kategoriji šou na prošlogodišnjem Evropskom prvenstvu. Ovaj uspeh je svakako doprineo da se naša zemlja bude domaćin jubilarnog 20. Evropskog prvenstva u mažoro plesu i služiće dalje kao podsticaj za razvoj i promociju KUD „Belocrkvanske mažoretkinje“.\nJuniorke i kadetkinje prikazale su nam svoje koreografije koje su pripremile za Evropsko prvenstvo, izuzetno zahtevne sa novim elementima. Kažu da se cele godine pripremaju, a naročito su vredno trenirale i uvežbavale koreografiju tokom letnjih meseci. Bitno je da napomenemo da su se u tim vratile i devojke koje su bile u prvom timu mažoretkinja, a koje su zbog studija i školovanja otišle van Bela Crkve. Želele su da daju podršku svom mažoro timu i ističu da je ovaj ples njihova ljubav, dok u timu funkcionišu kao jedna porodica.\nPredsednik KUD „Belocrkvanske mažoretkinje“ Dejan Đurić ističe da je pre 6 godina zadao sebi i svom timu zadatak da Srbija bude domaćin Evrospkog prvenstva.\n„Zahvaljujući radu i upornosti svih devojaka u timu „Belocrkvanskih mažoretkinja“, postigli smo do sada najbolje rezultate u državi, a svakako da su naši nastupi van granica naše zemlje doprineli da ove godine Srbija bude domaćin Evropskog prvenstva. Zahvalio bi se i lokalnoj samoupravi Sokobanje, gde će se i održati prvenstvo, koji su sve pripremili za predstojeće takmičenje. Nadam se ove godine jednoj od medalja u glavnoj kategoriji, u kategoriji štap, a sasvim sam siguran da će naše devojke dati sve od sebe i na najbolji mogući način predstavljati Belu Crkvu i našu državu na ovom značajnom takmičenju.“ – kaže na kraju Dejan Đurić.\nMažoretkinje su igrale i sa mališanima koji su pomno pratili njihov nastup, a posebno su devojčice bile zainteresovane da probaju neki plesni korak ili bar drže mažoro štap u ruci.


Drecun: Srbija ne može da spreči transformaciju BSK u vojsku Kosova | N1 Srbija\nDrecun: Srbija ne može da spreči transformaciju BSK u vojsku Kosova\n04.12.2018. |21.59 |\nPredsednik Odbora za KiM Milovan Drecun kaže Srbija ne može da spreči transformaciju BSK jer iza toga stoje SAD, ali može kampanjom prema Vašingtonu i NATO da utiče da oni budu garant i spreče eventualni upad na sever. Siguran je da će dijalog biti nastavljen, a da Priština, poslednjim potezima, želi bolje početne pozicije u njegovoj završnoj fazi.\nNa pitanje koliko se dogovor s Prištinom prolongira u budućnost, Drecun kaže da ne bi bilo nimalo dobro za sve nas da su pregovori propali. Navodi da se zna šta je alternativa tome: "novi sukobi, novo nasilje, Velika Albanija". Nema nikakve dileme da se nalazimo u fazi u kojoj ne može da se razgovara kako se razgovaralo, kaže gost N1, koji navodi da je Srbija morala da kaže - povucite taksu, to je suprotno dogovorima, takse su mera koja preti da ugrozi opstanak srpskog naroda, pa ćemo onda nastaviti pregovore.\nSmatra da će oni biti nastavljeni kad se stvore uslovi i "uklone ove prepreke koje Priština planirano postavlja". Siguran je u to jer, navodi, postoji volja u SAD da treba postići kompromisno rešenje.\nZamenik pomoćnika američkog državnog sekretara Metju Palmer rekao je da SAD podržavaju dijalog Beograda i Prištine i pozvao kosovske vlasti da ukinu takse na robu iz Srbije, jer je to prepreka za dijalog. Drecun podseća na ovu izjavu i dodaje da će kosovski premijer Ramuš Haradinaj morati da odustane od te političke igre da obesnaži (kosovskog predsednika Hašima) Tačija i da će morati da posluša stav Vašingtona.\nStavovi SAD i Rusije prvi put su gotovo identični - stoje na stanovištu da pregovori treba da se nastave i da se postigne kompromisno rešenje, navodi Drecun. "Brisel umesto da iskoristi ovu situaciju da se nametne kao strana koja je ključna za ono što se dešava u predvorju EU, oni izgleda nemaju neku moć. Videli smo kako je meka moć komesara Johanesa Hana juče... On kaže jedno, Ramuš Haradinaj se jednostavno sprda i ne prihvata tu varijantu". Ipak, Drecun podvlači da bez EU ne možemo, dodajući da Srbija zna snagu Unije i da želi njenu pojačanu ulogu EU. Navodi da će UN verovatno biti garant, ako sporazum bude postignut.\nDrecun primećuje da posle svih ovih dešavanja (s taksama, oko vojske Kosova) niko ne pominje temeljni stub Briselskog sporazuma - ZSO, navodeći da bez toga ne možemo da obezbedimo prava za naš narod, da mu garantujemo bezbednost, opstanak, a kamoli povratak raseljenih.\nDrecun navodi da nema dileme da Priština zna da će morati da dođe do nastavka razgovora i "da ćemo u tom nastavku, verovatno, uspeti da dogovorimo neko kompromisno rešenje". "Oni sada zauzimaju što je moguće bolje početne pozicije u završnoj fazi. Istovremeno nam prete Velikom Albanijom, vidite šta je (albanski premijer Edi) Rama najavio, i stalno lebdi to da će upasti i uzeti ključne tačke na severu", kaže Drecun navodeći da su to Gazivode, Trepča, trafo stanica Valač... Mišljenja je da će Priština i dalje zaoštravati.\nSrbija je spremna za razgovore, definisali smo politiku, hoćemo da postignemo dugoročan dogovor, kojim počinjemo da zatvaramo taj ponor između nas i Albanaca, naveo je. Pre postizanja sporazuma, ističe gost Pressinga, moraće da se reše važna pitanja kao što su pitanja imovine, status SPC, status proteranih, a da to ne može da se uradi u atmosferi pritisaka i uvođenja kazni.\nNa pitanje da li građani Srbije imaju pravo da znaju o čemu razgovaraju te dve strane, kaže da godinama u Briselu naša strana uporno traži da se razgovara o rešavanju državne imovine, imovine građana, o povratku proteranih, ali da "oni neće o tome da razgovaraju", da žele da državna imovina, od trenutka samoproglašenja nezavisnosti, pripadne njima.\nGovoreći o Vučićevoj ideji razgraničenja, kaže da su "ljudi odmah shvatili to kao fizičko razgraničenje, da neki pričaju o tome da će biti nacionalne granice", a da je Tači, da bi ojačao svoju poziciju, počeo da uvodi Preševo i Bujanovac, "mada nema blage veze s tim". Mi moramo da modeliramo kakav će biti status Kosova, koji model primeniti, kako rešiti to pitanje, a moramo da ga rešimo i mi i oni, naveo je.\n"Već su stvorili deo vojske Kosova, samo se drugačije zove"\nGovoreći o najavljenom formiranju vojske Kosova, Drecun kaže da je mig sa Zapada stigao da se s tim krene, kako bi se objedinile suprotstavljene političke snage na Kosovu - da zauzmu jedinstven stav u pregovorima s Beogradom. Navodi da 14. decembra počinje formiranje oružanih snaga Kosova koje se neće tako zvati, jer da bi se promenio naziv formacije, mora se ići u promenu Ustava, a to neće moći bez podrške srpskih predstavnika.\nOn je objasnio da postojeće Kosovske bezbednosne snage, po mandatu, treba da služe kao podrška civilnim vlastima, za reakcije u elementarnim nepogodama, kriznim žarištima... A umesto toga, naglašava, to je klasična vojna formacija, koja ima četiri brigade za brzo reagovanje. "Već su stvorili deo te vojske samo se drugačije zove". Drecun tvrdi da imaju 2.500 ljudi u borbenom sastavu, a da je plan da imaju 5.000 u operativnom sastavu i 3000 u rezervi.\nTransformacijoim BSK rukovode SAD, i mi to ne možemo da sprečimo, navodi gost Pressinga. Smatra da je to ozbiljna opasnost po srpski narod na KiM, i da je opsesija Prištine da uspostave punu kontrolu nad severom.\n"Mi moramo da se skoncetrišemo, da imao snažnu kampanju prema Vašingtonu, NATO-u, da oni budu garant i spreče eventualni upad tih formacija na sever, da destabilizuju situaciju na severu", kaže Drecun koji tvrdi da albanska strana ima operativne planove za to.\nSve u vezi sa vojkom Kosova je, ocenjuje, politički manevar da se izbegne promena Ustava. Tvrdi da postoje dva uslova Zapada - da sve bude uređeno na pravni način, promenom Ustava, a da za to nemaju podršku srpskih predstavnika, ili da imaju 10 posto prestavnika manjina u toj formaciji - i da i to nemaju.\nNa pitanje zašto se uporno odbija mogućnost da se o dijalogu govori u skupštini, Drecun kaže: "Ne može da je (rasprave) bude dok se nešto ne ima".\nNavodi da je opozicija imala priliku da razgovara sa predsednikom tokom unutrašnjeg dijaloga, ali da je to odbila i da se njihov glas čuje u Odboru za KiM. Problem s opozicijom je bezidejnost, nemaju ideju kako da se reši problem, navodi i dodaje da ih sluša u odboru, i da tu ne vidi predlog. Kaže i da ih ne zanima prava rasprava kad kamere nisu uključene.\nNa pitanje hoće li ova vlast ikada zakazati sednicu čija je tema Kosovo, Drecun kaže - ako budemo došli blizu rešenja, ja smatram da treba sigurno.\n"Očekujem optužnice za zločine OVK i da neće biti izuzeti najodgovorniji"\nGovoreći o Specijalnom sudu za zločine OVK, kaže da je to veoma značajno pitanje i za pomirenje i za rešavanje subine nestalih. On je podsetio da je Odbor za KiM formirao Radnu grupu za prikupljanje dokaza o zločinama OVK ne samo nad Srbima, već nad svima, ističući da je teroristička OVK ubila i kidnapovala mnogo Albanaca. Formirali smo radnu grupu da bismo pomogli rad ovog tužilaštva i imamo dobru saradnju, naveo je.\nDrecun kaže da je teško predvideti kada će doći do prvih optužnica, ali da je narednih meseci prelomna faza - da tužilaštvo odluči da li ima dovoljno dokaza da se podignu optužnice.\nSrbija, uverava gost N1, radi dovoljno, kaže da je napravila jedinstvenu bazu podataka, prikupila sve informacije kojima raspolažu naše službe, i organizovala kompletnu hijerarhiju OVK koju su predali. Na osnovu te baze su napravili, prenosi, analizu po zonama komandne odgovornosti - "toliko i toliko zatvora, silovanja, ubijanja u toj zoni odgovornosti, komandant je bio taj i taj".\nNa optužnici mogu da se nađu, kaže Drecun, pripadnici Dreničke grupe, a prema onome što je NATO identifikovao to su Hašim Tači, kao vođa, Džavit Haljiti, Kadri Veselji, sadašnji predsednik parlamenta, Samilj Uštaku, Fatmir Ljimaj, Agim Čeku, Ruste Mustafa Remi, Hašim Tači, Sulejman Selimi... Plus Haradinajev klan, dodao je. Imamo i poseban dosije o užasnom stradanju Roma, istakao je gost Pressinga. Drecun očekuje optužnice i nada se da neće biti izuzeti najodgovorniji.\nKosovo vojska kosova Milovan Drecun takse SAD Pressing\nTo nije formiranje vojske. Vojske se formiraju u drzavama koje su clanice UN. Ovo je formiranje kao u Siriji, teroristicke organizacije na delu teritorije medjunarodno priznate drzave. Tako je nastala ISIS, pa ce to da urade I kod Nas. Samo sto mi nemamo hrabrosti da to javno kazemo I da imenujemo one koji frmiraju ISIS na delu teritorije Srbije. Tako to zovite jer je to istina.\nPrimecuje li neko koliko su "drecunovski" botovi aktivni - stotine minusa na svaki komentar. :)))\nPlata,stan u BG i vidis Drecune kako kod tebe sve moze.


U zaječarskom pozorištu sinoć odigrana predstava „Čučuk Stana-Srpkinja i Grkinja“ - Glas Zaječara\nHome Društvo Kultura U zaječarskom pozorištu sinoć odigrana predstava „Čučuk Stana-Srpkinja i Grkinja“\nU zaječarskom pozorištu je sinoć odigrana predstava „Čučuk Stana-Srpkinja i Grkinja“ autora i reditelja Željka Hubača, u izvođenju Nataše Petrović.\nOvaj pozorišni komad u svoje središte stavlja jednu od najvažnijih Srpkinja devetnaestog veka koja je slovila za nežnu i plemenitu ženu, ali i neustrašivu ratnicu.\nČučuk Stana bila je poznata kao druga žena Hajduka Veljka, ali je svakako bila i više od toga – sa Veljkom se borila rame uz rame protiv Turaka.\nZaječarska publika je uživala u monodrami o srpskoj heoini Čučuk Stani i glumicu Natašu Petrović nagradila dugotrajnim aplauzom.\nPrethodni tekstStanje na putevima: Povremeno pojačan intezitet saobraćaja\nPredstava #NisamPrijavila Dečijeg centra iz Zaječara biće odigrana u Beogradu\nPovodom Svetskog dana muzike na Trgu oslobođenja u Zaječaru, biće održan koncert\nNa Romulijani održano predavanje prof. Valentine Cvetković učenicima OŠ „Hajduk Veljko“ 20/06/2022


Za novo radno mesto država daje do 7.000 evra po zaposlenom – Radio Televizija Novi Pazar\nZa novo radno mesto država daje do 7.000 evra po zaposlenom\nJanuary 12, 2019 N A 282 Views\nUredbom Vlade Srbije propisano je da ove godine najveće subvencije po novootvorenom radnom mestu budu 7.000 evra po zaposlenom. Za investicije u razvijenijim opštinama i gradovima subvencije će iznositi 3.000 evra.\nTime se smanjuje granica za podsticaje investitorima za otvaranje radnih mesta, koja je prethodnih godina bila i do 10.000 evra po zaposlenom.\nIstim aktom Vlada je smanjila i granice za dobijanje državne pomoći s 250.000 evra na 150.000, uz obavezu zapošljavanja najmanje 20 radnika.\nPri tom, investitori moraju obezbediti održavanje investicije najmanje pet godina, redovno isplaćivati plate radnicima, i to u iznosu 120 odsto minimalne zarade, odnosno minimalac plus 20 odsto, i da obezbede najmanje 25 odsto ukupnih ulaganja.\nNa državne subvencije ne mogu računati preduzeća u teškoćama, firme koje nisu izmirile obaveze prema državi, privredni subjekti koji su broj zaposlenih u protekloj godini smanjili deset odsto, kao ni preduzeća u kojima država ima vlasnički udeo.\nSubvencije za investitore podeljene su u pet grupa za podsticaje po radnom mestu. U prvoj grupi su opštine koje imaju stopu razvijenosti veću od republičkog proseka. Investitori koji ulažu u njih mogu računati na 3.000 evra po radnom mestu i još deset procenata od ukupnih investicija. U drugoj grupi su opštine čiji je stepen razvijenosti od 80 do 100 odsto republičkog proseka, a za njih će država davati 4.000 evra po radnom mestu i 15 procenata od vrednosti investicije.\nU četvrtoj grupi su opštine koje imaju prosek ispod 60 odsto republičkog proseka, a investitori će za svako radno mesto od države dobijati podsticaje od 6.000 evra i 25 procenata vrednosti investicije. Najviše će država stimulisati investitore koji se odluče da ulažu u petu grupu, u kojoj su devastirana, odnosno najnerazvijenija područja Srbije. Za svako radno mesto u tim područjima država daje 7.000 evra i još 30 odsto vrednosti investicije.\nUredbom je precizirano da se sav novac za privlačenje direktnih investicija obezbeđuje u budžetu Srbije, ali da se deo može obezbediti i iz međunarodne razvojne pomoći. Precizirano je da se novac može davati i za finansiranje investicionih projekata u proizvodnom sektoru i sektoru usluga koje mogu biti predmet međunarodne trgovine. U isto vreme, podsticaji se ne mogu koristiti za finansiranje projekata u sektoru saobraćaja, ugostiteljstva, igara na sreću, trgovine, proizvodnje sintetičkih vlakana, uglja i čelika, duvana i duvanskih prerađevina, oružja i municije, aerodroma, komunalnom sektoru i sektoru energetike.\n← BiH: Anonimni dobrotvor za rođenje deteta daruje po 1.000 evra\nVučić najavio uvođenje doživotne kazne zatvora →


Videlo se od samog starta da će dominacija u reketu doneti prevagu "orlovima", važnu zbog velike želje da se u prvenstvo uđe pobedom. Do nje se stiglo odličnom timskom igrom, kako u odbrani, tako i u napadu.\nDo poluvremena, izgrađena je prednost od 15 poena razlike, sa toliko se i otišlo na veliki predah, uz odličnu partiju Nikole Jankovića, Milutinova i Novaka koji su postigli po osam poena, šutirajući ukupno 9/13 iz igre.\nNakon dominacije u reketu (20:4 u datim poenima), drugo poluvreme počelo je nešto nepreciznijim šutevima "orlova", ali sve što su Brazilci uspeli da urade je da - da se nadaju. Za tili čas su nove nade naše košarke otišle na "+21", a kako su sa tom prednošću i ušle u poslednjih 12 minuta susreta, bilo je više nego jasno kome će pripasti trijumf. Istina, usledio je pad u poslednjoj deonici, no ekipa Brazila je uspela samo da na kratko smanji zaostatak na deset poena, ne i više od toga.\nNikola Milutinov je sa 15 poena bio najefikasniji igrač srpske selekcije, 12 je ubacio njegov imenjak Janković, a 11 sjajni Stefan Pot, koji je imao i 13 skokova, te po pet asistencija i presečenih napada rivala.\nU drugom kolu naši juniori igraju u petak od 14:30 protiv Australije, a dan kasnije u istom terminu protiv Senegala.\nTri najbolje ekipe iz grupe prolaze dalje i "nose" sve osvojene bodove, a srpska selekcija će se, obezedi li prolazak, "ukrstiti" sa grupom D u kojoj su SAD, Rusija, Obala Slonovače i Kina. Iz dve novoformirane šestočlane grupe, po četiri najbolje ići će u četvrtfinale.\nJuniorska košarkaška reprezentacija Brazila


Izvor: Capital.ba, 19.Okt.2019, 14:05\nBEOGRAD – Srpski član Predsjedništva BiH Milorad Dodik izjavio je da će danas u Beogradu sa ruskim premijerom Dmitrijem Medvedevim razgovarati o projektu gasifikacije Republike Srpske, ali i o političkoj situaciji u Srpskoj u vezi sa neformiranjem vlasti na nivou BiH. Dodik je rekao novinarima na batajničkom aerodromu, uoči početka vojne vježbe “Sloboda 2019”, da će sa Medvedevim razgovarati i o drugim vidovima saradnje. “Republika >> Pročitaj celu vest na sajtu Capital.ba << Srpska ima namjeru da se pridruži gasovodu `Turski tok`. To zavisi od toga kada će gasovod da stigne u Srbiju, onda će, naravno, da krene i u Srpsku”, rekao je Dodik. On je naveo da su predstavnici Republike Srpske sa rukovodstvom “Gasproma” ranije dogovorili određene aranžmane, o čemu će, takođe, danas razgovarati s Medvedevim. Srna Чланак Srpska namjerava da se pridruži gasovodu “Turski tok” се појављује прво на INFORMACIJA JE KAPITAL - Capital.ba.\n"Saradnja Rusije i Republike Srpske ide samo uzlaznom linijom", poručio je premijer Rusije Dmitrij Medvedev, koji se u Beogradu sastao sa srpskim članom Predsedništva BiH Miloradom Dodikom i predsednicom RS Željkom Cvijanović..."Ruska Federacija gaji prijateljske odnose sa BiH, ali posebno sa Republikom...


Brus Džener u stravičnom saobraćajnom udesu: Žena izgubila život, petoro dece povređeno! (FOTO)\nZa poginulu ženu se veruje da je komšinica Kardašijanovih, a povređeno je petoro dece, među kojima je jedna beba, kao i dvoje odraslih\nVesti 08.02.2015. - 12:06h Autor: Stil / Jutarnji.hr\nBrus Džener, bivši muž Kris Džener, majke sestara Kardašijan i Džener, jedan je od učesnika jučerašnje stravične saobraćajne nesreće u Malibuu, Kalifornija, u kojoj se našlo osam osoba u četiri automobila i svi sem Brusa su povređeni, uključujući i jednu bebu, piše TMZ.\nSvedok navodi da je Džener svojim crnim Kadilakom Eskalejdom naleteo na zadnji deo belog Leksusa što je izazvao lančani sudar. Dženerova porodica tvrdi da su Brusa proganjili paparaci, čak njih pet, i da je to glavni uzrok nesreće. S druge strane, ABC’s Eye Witness News navodi kako nigde u blizini nije bilo paparaca. Taj važan detalj će još da razjasni policija.\nKris Džener povređena: Saznala da je njen bivši muž u vezi sa njenom bliskom prijateljicom!\nPolicija navodi da rijaliti zvezda nije vozila prebrzo. Poslednje informacije govore da policija traži sudski nalog za proveru Brusovog mobilnog telefona jer postoji sumnja da je u vreme nesreće slao poruke. Navode i to da će biti teško dokazati da je slao poruke baš u vreme same nesreće. Policija je sigurna da je Brus pokušao da izbegne sudar prema tragovima guma njegovog automobila.\nČinjenice o Kardašijanovima: Kim "vredi" 65 miliona dolara, mama Kris snimila spot! (VIDEO)\nPolicajci su na licu mesta uradili alkotest, ali je on pokazao da Brus nije imao alkohola u krvi. Za poginulu ženu se veruje da je 69-godišnja komšinica porodice Kardašijan. Inače, u poslednje vreme Džener ne silazi sa naslovnica svetskih magazina zbog promene pola kojoj se trenutno podvrgava, mada on to do sada nije komentarisao.\nBrus DženerSaobraćajna nesrećaSaobraćajna nezgodaSaobraćajni udes


Vakcine protiv gripa stigle i u novobečejski Dom zdravlja\nOd ponedeljka 24. oktobra u novobečejskom Domu zdravlja je počelo sa redovnom vakcinacijom protiv gripa.\n„Stiglo je 600 doza vakcina protiv gripe. Vakcine su podeljene po naseljenim mestima opštine, a u ambulanti Doma zdravlja je 400 doza. Svi koji žele da prime vakcinu, neka dođu sa zdravstvenom knjižicom kod svog izabranog lekara i to bez zakazivanja. Vakcinu će dobiti odmah“-rekla je Tatjana Štefkić, medicinska sestra tehničara pri Domu zdravlja Novi Bečej.\nZa primanje vakcine se pretežno javljaju hronični blesnici, a takođe, vakcinu može primiti i zdrava populacija koja nema nikakve tegobe i svi oni koji nisu alergični na garamicin, perje, neomicine i koji nemaju neku akutnu bolest u smislu viroze, temperature i kašlja.


PIVNICA LIBERTAS: Prvi januar uz Smirnoff party - Portal 072info\n31. Decembra 2015. Vrijeme objave: 14:12 sati\nNovogodišnje praznike želite da nastavite sa najboljom ekipom, ali još uvijek nemate ideju gdje?\nPivnica Libertas, prvog dana mjeseca januara za vas je pripremila veliki Smirnoff party, uz ljubazno osoblje, promotivne cijene pića i muziku po vašem izboru.\nOno što je interesantno jeste da će svi posjetioci Pivnice Libertas u petak, 1. januara moći birati muziku po sopstvenoj želji, te na taj način upotpuniti novogodišnje praznike, muzikom koju najviše volite slušati.\nUlaz za sve one, koji prvi januar odluče provesti u Pivnici Libertas je besplatan!\nEvo šta se desi kada Zeničanin ode u Švicarsku?


Dugalić: Banke imaju pravo da naplaćuju troškove obrade kredita\nVeroljub Dugalić / Foto: FoNet, Nenad Ðorđević\nBanke imaju zakonsko pravo da naplaćuju troškove obrade kredita i da taj trošak prikažu u ugovoru koji potpisuju s korisnikom kredita, kazao je juče generalni sekretar Udruženja banaka Srbije Veroljub Dugalić.\n“Banke će nastaviti da naplaćuju troškove obrade kredita, bez obzira na različite sudske odluke u sporovima u kojima su korisnici kredita tužili banke zbog tog troška”, rekao je Dugalić. Neujednačenu sudsku praksu, odnosno da neki sudovi presuđuju u korist banaka, a drugi u korist klijenata, Dugalić je prokomentarisao rečima da postoje “dobre i loše sudije”. On je kazao da Narodna banka Srbije, kao kontrolor i supervizor, nije kaznila nijednu banku zbog toga što je naplatila troškove obrade kredita. “Banka je obavezna da taj trošak predoči klijentu, a ugovor koji s njim potpiše obavezujući je za obe strane”, istakao je Dugalić. Komentarišući izjavu predsednika Vrhovnog kasacionog suda (VKS) Dragomira Milojevića da bi nižestepeni sudovi trebalo da poštuju odluku tog suda da naknada za obradu kredita ne bi trebalo da bude element ugovora o kreditu, Dugalić je rekao da nije video takvu odluku. “Nije jasno da li je to stav predsednika suda ili je doneta neka odluka suda koja nije objavljena”, rekao je Dugalić. Po njegovim rečima, arbitraža pred međunarodnim sudovima pokazala bi da banke imaju zakonski osnov da naplaćuju troškove obrade kredita. A predsednik VKS Dragomir Milojević juče je izjavio da troškovi kredita po Zakon o obligacionim odnosima nisu deo ugovora, ali da to ne sprečava banke da tu odredbu unesu u ugovor. “Na građanima je da li će to prihvatiti ili ne. To ne sprečava banke da tu odredbu unesu u ugovor, ali to mora biti predočeno građaninu, a ako to on prihvati – ugovor je zakon za sve”, naglasio je Milojević.\nPodsetimo, Udruženje za zaštitu potrošača “Efektiva” saopštilo je da je najnovijom presudom VKS potvrđeno da banka nema pravo da naplaćuje “trošak obrade kredita” kao cenu ugovora, zbog čega je jedna pravnosnažna presuda, koja je po tom osnovu bila doneta u korist banke, vraćena na ponovno odlučivanje. “Efektiva” tu odluku VKS smatra konačnom po pitanju dileme o naplati “troškova obrade kredita” kojom je, kako su naveli, potvrđeno da banke nisu smele da to naplaćuju od klijenata.\nSavet Evrope: Političari da prestanu da napadaju novinare u Slovačkoj"Za jelku ipak stigla samo jedna ponuda, garancija godinu dana"


Besni požar kod najpoznatije plaže u Grčkoj, vatrogasci nemoćni /video/\nGrčki vatrogasci ulažu ogromne napore da zauzdaju vatrenu stihiju koja besni nedaleko od Volimesa na ostrvu Zakintos.\nPožar na Zakintosu, evakuisani turisti\nPožar, koji je jutros izbio u šumama u blizini sela Keri i Agalas na grčkom ostrvu Zakintosu, besni i dalje i nije stavljen pod kontrolu, a oba sela su evakuisana, prenosi Tanjug, pozivajući se na agenciju ANA.\nPetorica Srba osuđena od 5 do 10 godina za Zakintos\nPetorica Srba osuđena su na kaznu zatvora od pet do 10 godina zbog nanošenja teških telesnih povreda Amerikancu Bakariju Hendersonu u julu prošle godine na Zakintosu.\nPočinje suđenje Srbima za ubistvo na Zakintosu\nSuđenje dvojici srpskih državljana okrivljenim za ubistvo američkog turiste Bakarija Hendersona (23) na grčkom ostrvu Zakintos treba da počne danas pred sudom u Patri.\nSrpski državljani uhapšeni na Zakintosu zbog droge\nGrčka policija uhapsila je dvojicu srpskih državljana, starih 19 godina i 22 godine, u mestu Laganasu na Zakintosu, zbog optužbe za trgovinu drogom, javlja grčki portal „Imerazante“.\nTrojica osumnjičenih za ubistvo na Zakintosu u Beogradu uz kauciju\nTrojici državljana Srbije optuženih za teško krivično delo grupnog ubistva s predumišljajem na Zakintosu odobreno je da se brane sa slobode, uz kauciju od po 5.000 evra, objavili su grčki mediji. Oni će čarter-letom doputovati danas u Beograd.\nGrčki mediji su objavili novi snimak tuče u kojoj je ubijen turista SAD na Zakintosu, posle čega je uhapšeno devet ljudi, među njima sedmorica srpskih državljana.\nDvadesetdvogodišnji Teksašanin Bakari Henderson, koji je u petak na smrt pretučen kod bara u Laganasu na grčkom ostrvu Zakintosu, nedavno je diplomirao, a prijatelji za njega kažu da je voleo zabavu i ležerno se ponašao, prenosi AP.\nSrbi saslušani zbog ubistva na Zakintosu, posetio ih konzul\nSrpski državljani uhapšeni na Zakintosu preliminarno su saslušani u policiji, a istražni sudija saslušaće ih u utorak 11. jula, saopštilo je Ministarstvo spoljnih poslova Srbije.\nMinistarstvo: Šest Srba uhapšeno na Zakintosu\nMinistarstvo spoljnih poslova Srbije potvrdilo je da je u okviru istrage ubistva državljanina SAD na Zakintosu slobode lišeno i šest srpskih državljana.


Jeremić na pomenu u Moskvi za žrtve pogroma na Kosovu | Glas javnosti\nPočetna > Politika > Jeremić na pomenu u Moskvi za žrtve pogroma na Kosovu\nJeremić je u petak u Moskvi razgovarao s ruskim kolegom Sergejom Lavrovom a posle sastanka ocenio da su odnosi Srbije i Rusije čvrsti, stabilni i bez ikakvih promena i najavio jačanje ekonomske saradnje.\n"Imamo blisko savezništvo i partnerstvo. Danas smo u Moskvi potvrdili podudarnost stavova kada je reč o svim regionalnim pitanjima, nastavljamo da uživamo blisku podršku Rusije kada je reč o Kosovu i svim nacionalnim prioritetima", rekao je Jeremić.\nLavrov je na zajedničkoj pres konferenciji sa šefom srpske diplomatije potvrdio da je pozicija Rusije prema Kosovu nepromenjena i da bi problem trebalo rešavati kroz dijalog Beograda i Prištine na bazi obostrano prihvatljivih rešenja.\nŠef ruske diplomatije je takođe istakao da će Rusija pružiti punu podršku Srbiji u nastojanju da inicira istragu pod okriljem UN o ilegalnoj trgovini ljudskim organima na Kosovu.\n"Nadam se da će se naši zapadni partneri koji ne pokazuju entuzijazam za ovo pitanje predomisliti, jer je reč o ljudskim pravima za koje oni brinu. Nadam se da neće biti dvojnih standarda", kazao je Lavrov.\nLavrov je najavio i realizaciju ruskog kredita za modernizaciju srpske železničke mreže, otvaranje zajednickog humanitarnog centra u Nišu, kao i dalja ulaganja u energetski sektor. Jeremić i Lavrov su juče potpisali protokol o učešću ruskih umetnika u oslikavanju hrama Svetog Save u Beogradu.\nLavrov je podsetio da Rusija pomaže obnovu srpskih pravoslavnih svetinja na Kosovu koje su uništene tokom albanskog pogroma 2004. godine.


RTS :: Turska: Povlače se kurdski borci, rok ističe u utorak\nSvet Turska: Povlače se kurdski borci, rok ističe u utorak\nponedeljak, 21. okt 2019, 14:24 -> 15:02\nTurska vojska je saopštila da pomno prati povlačenje kurdskih boraca sa severoistoka Sirije, navodeći da je zabeležila da je najmanje 125 vozila sa borcim. Turski ministar spoljnih poslova ponovio je upozorenje da će njegova zemlja nastaviti vojnu ofanzivu na severoistoku Sirije ako kurdski borci ne napuste tu oblast a napustilo tu oblast.\nU saopštenju je turska vojska navela da je zabeleženo 36 incidenata u kom je korišćena bojeva municija od kako je postignut sporazum o petodnevnom primirju, prenosi AP.\nTurski ministar spoljnih poslova ponovio je upozorenje da će njegova zemlja nastaviti vojnu ofanzivu na severoistoku Sirije ako kurdski borci ne napuste tu oblast pre isteka dogovora o prekidu vatre, u utorak uveče.\n"Ukoliko se ne povuku, naša operacija će ponovo biti pokrenuta", poručio je Mevlut Čavušoglu.\nŠef turske diplomatije je optužio kurdske grupe u Siriji da su 30 puta prekršile sporazum o petodnevnom primirju, ističući da su turske snage uzvratile na napade.\nKurdski borci, prema rečima Čavušoglua poštuju dogovor i povlače se iz oblasti koje Turska kontroliše posle operacije, pokrenute 9. oktobra.\n(ponedeljak, 21. okt 2019, 14:40) - anonymous [neregistrovani]\nTrampovi "napori daju rezultate" – Epl gradi fabriku od milijardu dolara


Srbija povećava ulaganja u obnovljive izvore - Poljoprivredne vesti | Agroklub.rs\nNikola Nejic je lajkovao fotografiju na KLUB-u pre 43 minuta\nMinistar rudarstva i energetike Aleksandar Antić ističe da Srbija u budućnosti planira da dve trećine investicija u energetici budu iz obnovljiih izvora energije, a samo trećina iz uglja, dodavši da trenutno na mreži imamo 205 elektrana sa 97,5MW iz obnovljivih izvora. Za to bi trebalo da bude izdvojeno 700-900 miliona evra.\nMinistar rudarstva i energetike Aleksandar Antić rekao je na Međunarodnom forumu o elektroprivredi i zelenoj energiji da će naša zemlja do 2020. godine iz obnovljivih izvora imati oko 600 megavata (MW) struje.\nMinistar je istakao da će Srbija tako dve trećine investicija u energetici imati iz obnovljiih izvora energije, a samo trećinu iz uglja, dodavši da trenutno na mreži imamo 205 elektrana sa 97,5 MW iz obnovljivih izvora. Aleksandar Antić je najavio da ćemo, u septembru, u Alibunaru, imati i treći vetropark. On će sa svojih 8 MW megavata doprineti da imamo preko 100 MW iz obnovljivih izvora. Antić je kazao je da će naša zemlja sledeće godine na mreži imati dodatnih 110MW dobijenih iz eolske energije, dok ćemo 2019. godine na taj način proizvoditi još 262 MW, kada budu završeni projekti "Kovačica" i "Čibuk".\nKako je naglasio ministar rudarstva i energetike, Srbija mora da ima visokoefikasna postrojenja, objasnivši da je potrebno napraviti i sisteme za rešavanje pitanja praškastih zagađivča, ali i sisteme za odsumporavanje i denitrifikaciju. Antić je najavio da će u septembru biti potpisan ugovor o izgradnji postrojenja za odsumporavanje u Termoelektrani "Nikola Tesla A" rekavši da je vrednost projekta oko 200 miliona evra.\nEnergija Obnovljivi izvori Vetar Sunce Voda Ministarstvo rudarstva i energetike Aleksandar Jakovljević Elektroprivrede Srbije EPS Investicije Srbija Aleksandar Antić Vetroparkovi Alibunar Kovačica Čibuk Ugalj Termoelektrane


Republika KosovaKosovo je nezavisna država proizašla iz raspada Jugoslavije. Status Kosova je bio gotovo ekvivalentan statusu republika na osnovu Ustava Socijalisticke Federativne Republike Jugoslavije iz 1974. godine. Pod rukovodstvom Slobodana Miloševica, Srbija je uvela novi Ustav 1989. godine kojim je nelegalno ukinut status Kosova kao autonomne pokrajine u Jugoslaviji. Lideri Albanaca sa Kosova su odgovorili 1991. godine organizujuci referendum kojim je proglašena nezavisnost Kosova. više\nKosovska privredaPrivreda Kosova je mlada i dinamicna ekonomija. Njena osnova preobrazila se sa centralizovane i dirigovane privrede u otvorenu tržišnu privredu. Sadašnji cilj nam je povecanje konkurentnosti naše privrede, povecanje njene sposobnosti izvoza u cilju smanjenja spoljnotrgovinskog deficita koji Kosovo trenutno ima. više\nInvesticije na KosovuRazlozi zbog kojih treba investirati na Kosovu – Koristi za potencijalne strane i domace investitore. Neke od koristi kada investirate na Kosovu su: niski porezi, obilje resursa i povoljno poslovno okruženje.više\nKulturna baština Sa svojim vrednostima kulturnog nasleđa Kosovo jeste i ostaće veoma privlačna zemlja, otvorena za sve. Materijalna baština na Kosovu stvarana je u vremena drevnih civilizacija, a zatim i u novija vremena, od kojih smo nasledili bogato kulturno blago, i ona čini deo svetske kulturne baštine. Ovo bogato nasleđe koji se može naći na svakom delu Kosova, u parkovima i na arheološkim nalazištima, u prirodnim parkovima, umetničkim galerijama, fotografskim i filmskim arhivama, u utvrđenjima i kulama, u verskim spomenicima i stambenim objektima, na tesnim ulicama popločanim kaldrmom, u fontanama i u svim njegovim muzejima.više


Reakcije na ubistvo Olivera Ivanovića | Novinska agencija Beta\nPOLITIKA | 16.01.2018 12:10 > 16.01 21:37\nAdvokati Nebojša Vlajić i Ljubomir Pantić ocenili su danas da je ubistvo lidera Gradjanske inicijative SDP Olivera Ivanovića "kukavički čin" i "nenadoknadiv gubitak za porodicu i gradjane Srbije".\nFabrici: EU osudjuje ubistvo Ivanovića i poziva na uzdržanost\nEU snažno osudjuje današnje ubistvo lidera Gradjanske inicijative Olivera Ivanovića u Kosovskoj Mitrovici i poziva sve strane da budu mirne i uzdržane, izjavio je šef Delegacije Evropske unije u Beogradu Sem Fabrici.\nDodik: Ubistvo Ivanovića udar na stabilnost Srbije i severa Kosova\nPredsednik Republike Srpske Milorad Dodik saopštio je da jutrošnje ubistvo Olivera Ivanovića, lidera Gradjanske inicijative "Srbija, demokratija, pravda" predstavlja "klasičan udar na stabilnost Srbije i severa Kosova", i na "zalaganje rukovodstva Srbije koje je dalo svoj nemerljivi doprinos na teškom poslu izgradnje mira i poverenja medju ljudima na Kosmetu".\nDodik je ubistvo Ivanovića u Kosovskoj Mitrovici nazvao zločinačkim činom koji je šokirao sve gradjane Republike Srpske.\n"Izražavam punu podršku institucijama Srbije u nalaženju onih koji stoje iza ovog ubistva i njihovom kažnjavanju, kao i sprečavanju očiglednog pokušaja pravljenja haosa na Kosovu i Metohiji i pokušaju destabilizacije Srbije", saopštio je kabinet predsednika RS.\nDodik je u ime gradjana Republike Srpske i svoje ime izrazio saučešće porodici Ivanovića.\nMihajlović: Ubistvo Olivera Ivanovića neće doprineti miru i bezbednosti na KiM\nPotpredsednica Vlade Srbije Zorana Mihajlović rekla je danas povodom ubistva Olivera Ivanovića da to ne može doprineti miru i bezbednosti na KiM i da se nada da će počinioci tog terorističkog zločina biti brzo otkriveni i da će odgovarati.\n"Ovo je užasna vest i velika tragedija za porodicu Olivera Ivanovića, kojoj izjavljujem iskreno saučešće", rekla je Mihajlović, odgovarajući na pitanja novinara tokom posete Leskovcu.\nDodala je da se ne znaju detalji ali da očekuje da svi počinioci tog terorističkog zločina budu brzo otkriveni i da odgovaraju.\nMihajlović je rekla da napad i ubistvo Olivera Ivanovića ne mogu da doprinesu miru i bezbednosti na KiM, baš kao ni zapaljive poruke albanskih političara koji poručuju Srbima da se ne vraćaju na Kosovo.\n"Vlada Srbije ostaje privržena miru i saradnji i mirnom rešavanju pitanja Kosova u interesu Srba i Albanaca", kazala je Mihajlović.\nTači oštro osudio ubistvo Olivera Ivanovića\nPredsednik Kosova Hašim Tači danas je oštro osudio ubistvo predsednika Gradjanske inicijative SDP Olivera Ivanovića i zatražio hitno rasvetljavanje zločina.\nVlada Kosova osudila ubistvo lidera Gradjanske inicjative Srbija, demokratija, pravda Olivera Ivanovića u severnom delu Mitrovice.\n"Vlada Kosova ocenjuje da ubistvo Olivera Ivanovića predstavlja izazov za vladavinu prava i sve pokušaje uspostavljanja reda na celoj teritoriji Kosova. Nasilje je neprihvatljivo", navodli se u saopštenju Vlade Kosova.\n"Verujem da su sve medjunarodne agencije na terenu spremne da podrže vlasti na bilo koji način koji bi mogao pomoći brzom hapšenju osoba odgovornih za ovaj zločin", naveo je Tanin, a preneo UNMIK.\nTanin je izrazio najdublje saučešće porodici i prijateljima Olivera Ivanovića "u svoje i u ime cele UN porodice".\nPredsednik Gradjanske inicijative SDP Oliver Ivanović umro je danas u Zdravstvenom centru u severnom delu Kosovske Mitrovice pošto je na njega nepoznata osoba ispalila više hitaca iz pištolja.\nOna je takodje pozvala "sve pripadnike zajednice da ostanu mirni i dostojanstveni u tom teškom trenutku".\nNATO osudio ubistvo Ivanovića i poziva na uzdržanost i nastavak pregovora\nNATO je danas osudio ubistvo lidera Gradjanske inicijative "Srbija, demokratija, pravda" Olivera Ivanovića i pozvao Srbiju i Kosovo da se vrate pregovorima u Briselu, uz posredstvo Evropske unije.\nPortparolka alijanse Oana Lunge rekla je da će mirovne snage na čelu s NATO, fomirane 1999. godine, "nastaviti da garantuju bezbednost i slobodu kretanja širom Kosova" posle današnjeg ubistva.\nDelegacija Srbije napustila je ranije danas pregovore u Briselu, posle ubistva Olivera Ivanovića.\nLunge je apelovala na "sve strane da pokažu uzdržanost kako bi se smanjile tenzije i dozvole sudskim vlastima da sprovedu punu istragu"\nLjajić: Ne verujem da će se ikada saznati ko je ubio Ivanovića\nMinistar trgovine i turizma Rasim Ljajić izjavio je danas da misli da se nikada neće saznati ko je ubio lidera GI SDP Olivera Ivanovića u Kosovskoj Mitrovici.\n"Ne verujem da će se ikada saznati ko je ubio Ivanovića", rekao je Ljajić koji se rasplakao dok je na Radio-televiziji Srbije govorio o Ivanoviću.\nLajić je kazao je da je često Ivanovića pitao zašto ostaje u Kosovskoj Mitrovici posle svega što mu se dogodilo.\n"Osudjen je na pravdi boga a sada i ubijen, ispada da je bio sigurniji u zatvoru nego na slobodi", rekao je Ljajić.\nOn je naglasio da je razgovarajući sa nekim zajedničkim prijateljima saznao da je poslednjih dana Ivanović bio veoma zabrinut.\n"Oni koji su pokrenuli hajku na Olivera Ivanovića, oni koji su saučestvovali u njegovom neopravdano dugom boravku u zatvoru, oni koji su imali sluha za sve i svakoga osim za nevolje srpskog stanovništva na Kosovu i Metohiji, oni koji i danas veruju da se problemi najuspešnije rešavaju odstrelom političkih suparnika, oni su ponovo preživeli i nastavljaju svoj zločinački pohod", naveo je Karadjordjević u saopštenju.\nSaša Janković: Ne smeju se politički protivnici označavati kao izdajnici, i ne smeju se 'crtati mete na čelima'\nPredsednik Pokreta slobodnih gradjana (PSG) Saša Janković pozvao je sve gradjane Srbije na mir i pribranost i izrazio saučešće porodici Olivera Ivanovića koji je jutros ubijen u severnom delu Kosovske Mitrovice.\n"Izražavamo saučešće njegovoj porodici. Ovo je ogroman i nenadoknadiv gubitak za njegovu porodicu i Srbiju", kazao je Janković na vanrednoj konferenciji za novinare u Beogradu.\nJanković je pozvao "sve u Srbiji na mir i pribranost" i dodao da "ništa ne sme da ih ugrozi".\n"Ne smeju se politički protivnici označavati kao izdajnici, i ne smeju se 'crtati mete na čelima'. Ivanović je žrtva atmosfere konflikta", rekao je Janković.\n"Dužni smo da osudimo promotere politike konflikta", kazao je Janković i da ko god da je ubivo Ivanovića, "radi protiv interesa srpskog i albanskog naroda".\nŠutanovac: Ubistvo Olivera Ivanovića je pucanj u mir\nPredsednik Demokratske stranke (DS) Dragan Šutanovac ocenio je danas da je ubistvo lidera Gradjanske inicijative SDP Olivera Ivanovića "pucanj u mir" i "prvi politički atentat u poslednjih 15 godina".\nIzražavajući saučešće porodici Olivera Ivanovića i svim gradjanima Srbije, Šutanovac je na zajedničkoj konferenciji za novinare sa liderom Nove stranke Zoranom Živkovićem kazao da je Ivanović imao viziju gradjanskog mira na Kosovu.\n"Danas je tužan dan i velika tragedija. Njemu su mnogi u proteklom vremenu crtali metu na ledjima. Ovo nije pucanj u njega kao čoveka, roditelja, brata, oca već u čoveka koji se zalagao za mir. Atentat na Olivera Ivanovića je vraćanje u davne godine", kazao je lider DS-a.\nPo njegovim rečima, ubistvo Olivera Ivanovića je "poruka da ne smete mirno da govorite i zalažete se za vrednosti društva a da vas ne stigne metak".\n"Ne znamo ko je kriv, ali znamo da niko nije nevin. Svi su krivi, ovo je tragičan dogadjaj za sve", kazao je Šutanovac i pozvao nadležne da "ne objašnjavaju ko je Oliver bio već da kažu ko je pucao u njega u ko je naredio ili inspirisao taj pucanj".\nZoran Živković : Politički krivac za ubistvo Ivanovića režim u ovoj zemlji\nLider Nove stranke Zoran Živković izjavio je da je politički krivac za jutrošnje ubistvo lidera Gradjanske inicijative SDP Olivera Ivanovića "režim u ovoj zemlji" koji je u koaliciji sa Ramušom Haradinajem, i da očekuje brzi odgovor srpskih policajaca i istražnih organa iz Severne Mitrovice.\n"Oliver je bio moj prijatelj, mi smo saradjivali i pre petog, oko i posle petog oktobra. On je bio prvi na listi koalicije 'Povratak' kad su Srbi s Kosova prvi put izašli na izbore posle petog oktobra", kazao je Živković.\nPokret Dosta je bilo (DJB) izrazio je danas saučešće porodici Olivera Ivanovića i ocenio da je njegovim ubistvom Srbijа izgubilа velikog borcа zа Kosovo i Metohiju, koji se, kako su naveli, nesebično dаvаo.\n"Ovo je veliki gubitаk i zа sve grаdjаne Srbije, nаročito grаdjаne nа Kosovu i Metohiji. Oliver Ivаnović je bio iskreni borаc zа ljudskа prаvа u severnoj srpskoj pokrаjini. Zаlаgаo se zа bolji život Srbа, аli je nesebično pomаgаo i аlbаnsko stаnovništvo o čemu nikаd nije lično govorio", navodi se u saopštenju DJB.\nDodaju da od nаdležnih orgаnа očekuju "brzo i efikаsno privodjenje prаvdi ubicа i nаlogodаvаcа".\n"Nа vlаsti u Beogrаdu i u Kosovskoj Mitrovici je SNS. Nа vlаsti u Prištini je Hаrаdinaj uz podršku SNS-а. Oliver Ivаnović je bio jedini opozicioni političаr u Kosovskoj Mitrovici. Reči su jeftine i umesto njih očekujemo sаmo delа", saopštio je DJB.\nPokret je izrazio saučešće porodici Olivera Ivanovića, lidera Gradjanske inicijative SDP koji je jutros ubijen u severnom delu Kosovske Mitrovice, navodeći da su "njihovа žrtvа i gubitаk nemerljivi".\nLDP: Kukavičko ubistvo Ivanovića ne sme biti iskorišteno za udaljavanje\nLider Liberalno-demokratske partije Čedomir Jovanović ocenio je danas da je ubistvo lidera Gradjanske incijative SDP Olivera Ivanovića tragičan čin koji ne sme biti iskorišten za udaljavanje Beograda i Prištine.\nRusija je danas oštro osudila ubistvo predsednika Gradjanske inicijative SDP Olivera Ivanovića u Kosovskoj Mitrovici i saopštila da od medjunarodnih misija na Kosovu očekuje temeljnu istragu tog slučaja.\n"Sa žaljenjem smo saznali za ubistvo (Ivanovića). Odlučno osudjujemo taj podli čin. Pozivamo sve medjunarodne misije na Kosovu da iskoriste svoj mandat da preduzmu iscrpne mere za sprečavanje mogućih incidenata u pokrajini", saopštilo je Odeljenje za informisanje Ministarstva spoljnih poslova Rusije.\nPoravnanje političkih računa takvim metodama praćeno je širenjem atmosfere terora i obnovom medjuetničkog konflikta u regionu, navodi se u saopštenju.\nDSS: Surovo smaknuće Olivera Ivanovića šok za otrežnjenje\nJoksimović: Očekujem ozbiljan pristup EU povodom ubistva Ivanovića\nMinistarka Srbije za evropske integracije Jadranka Joksimović izjavila je da od EU očekuje sveobuhvatan i ozbiljan pristup EU povodom jutrošnjeg ubistva lidera Gradjanske inicijative SDP Olivera Ivanovića u Kosovskoj Mitrovici.\nOna je rekla da od EU očekuje da se "najaktivnije i ozbiljno zainteresuje" jer takav dogadjaj "ne sme da bude ignorisan i mora da bude rasvetljen".\n"Očekujem od EU koja je naš važan partner na očuvanju bezbednosti i stabilnosti, kao i kroz dijalog Beograda i Prištine, da bude maksimalno zainteresovana i da na neki način prati rasvetljavanje ovog dogadjaja", rekla je Joksimović novinarima na predstavljanju prioriteta bugarskog predsedavanja EU u Beogradu.\nDodala je da jutrošnji dogadjaj potvrdjuje da su evropske integracije Srbije pitanje stabilnosti i bezbednosti.\n"Ivanovićevo ubistvo je tragedija i za Srbiju i poraz srpske politike na Kosovu i Metohiji koju vodi Aleksandar Vučić", rekao je Ilić i naveo Vučićeve reči da vodi pomirljivu politiku i "kako ni jedan Srbin nije ubijen na Kosovu u poslednjih pet godina".\nOn je kritikovao politiku Beogradu koja se vodi na Kosovu, ali i direktora Kancelarije za Kosovo i Metohiju Marka Djruća koji je prema njegovim rečima, "najveća bruka".\nLidera NS je rekao da na Kosovu mora da se vodi nacionalna a ne stranačka politika.\nOn je rekao da Nova Srbija traži od predstavnika vlasti da obavesti javnosti ko je i kada iz Srbije poslao Amerikancima podatke pa su oni upozorili svoje gradjane da ne odlaze na sever Kosova u narednih 15 dana, jer će biti dogadjaja koji mogu da ugroze bezbednost.\nLider Nove Srbije ocenio je da predsednik Srbije ne sme da se bavi izborima, odbornicima "Brankom Kockicom, Žikom Šarenicom i nekom balerinom" već da brine o bezbednosti svih gradjana.\nIlić je naveo da se Vučićeva politika kojom se hvali vidi u broju Srba koji su se vratili na Kosovo, tome šta je učinjeno za njih, i koliko su bezbedni, što se kako je dodalo pokazalo danas.\nUbistvo lidera Gradjanske inicijative SDP Olivera Ivanovića je bezuman je teroristički akt koji ugrožava stabilnost ne samo severa Kosova, već i celog regiona, rekao je danas u Podgorici šef srpske diplomatije Ivica Dačić.\n"Zahtevamo da policija reaguje i da uhapsi počinioce ovog gnusnog, terorističkog akta. Najvažnije je da se na Kosovu sačuva mir", rekao je Dačić novinarima posle sastanka sa crnogorskim kolegom Srdjanom Darmanovićem.\nHan osudio ubistvo Ivanovića, rekao da dijalog mora da se nastavi\nZvaničnici OEBS-a šokirani ubistvom Ivanovića, traže temeljnu istragu\nAktuelni predsedavajući Organizacije za evropsku bezbednost i saradnju (OEBS), italijanski ministar spoljnih poslova Andjelino Alfano i generalni sekretar OEBS-a Tomas Greminger izrazili su šok i ogorčenost zbog ubistva Olivera Ivanovića na Kosovu i zatražili brzu i podrobnu istragu da se pronadju odgovorni.\n"Šokirani smo ubistvom Olivera Ivanovića. Najstrože to osudjujemo i tražimo da se odmah sprovede brza i temeljna istraga da se identifikuju odgovorni za tako gnusan zločin", rekli su Alfano i Greminger i izrazili najdublje saučešće sa porodicom i prijateljima ubijenog srpskog političara, navodi se u zajedničkom saopštenju koje je prosledila organizacija.\nOni su pozvali sve aktere da pokažu smirenost i da pomognu policijskim agencijama u sprovodjenju istrage.\nPredsedavajući OEBS-a Alfano je rekao da ovo ubistvo ne bi trebalo da skrene Kosovo i njegov narod od njihovih napora da izgrade demokratsko, mirno i bezbedno društvo.\n"Dijalog je jedini prihvatljiv način da se postignu politički ciljevi i pozivam sve strane da ne podležu provokacijama i mržnji već da pokažu fleksibilnost i nastave na putu pomirenja", rekao je Alfano.\nGeneralni sekretar Greminger je dodao da je lično saradjivao sa Oliverom Ivanovićem i da je bio impresioniran njegovom posvećenošću dijalogu i saradnji sa svim stranama.\n"On je bio sagovornik koga su svi cenili", rekao je Greminger.\nTadić: Srbija se političkim ubistvima vraća u 90-te godine\nPredsednik Socijaldemokratske stranke (SDS) Borisa Tadić kazao je danas da se Srbija političkim ubistvima vraća u 90-te godine i dodao da je ubistvo Olivera Ivanovića "teroristički akt".\n"Oliver je u vreme mog mandata bio naš sekretar za Kosovo i Metohiju, bio je moj saborac i prijatelj i jedan od najvećih boraca protiv i srpskog i albanskog ekstremizma. On se borio za pomirenje srpskog i albanskog naroda ", kazao je Tadić na početku konferencije za novinare.\nOn je dodao da je Oliver bio jedan od "najhrabrijih, najodlučnijih ljudi koje je srpska politika ikada imala na Kosovu i Metohiji".\nRama izrazio žaljenje zbog ubistva Olivera Ivanovića\nPremijer Albanije Edi Rama izrazio je žaljenje zbog ubistva predsednika Gradjanske inicijative SDP Olivera Ivanovića.\nSvilanović: Ivanović je dve decenije govorio da ljui treba da žive zajedno\nGeneralni sekretar Saveta za regionalnu saradnju Goran Svilanović izrazio je danas saučešće porodici ubijenog lidera Gradjanske inicijative SDP Olivera Ivanovića i naveo da treba poštovati ono što je taj čovek govorio i nastaviti proces pomirenja.\n"Dve decenije je Oliver Ivanović govorio kako da se postigne dogovor, da ljudi žive zajedno. Branio je interese svog naroda, ali je razumeo i poštovao i interese drugog naroda i svih gradjana. Duboko me je potresla njegova smrt... Treba da žalimo što takvog čoveka nismo sačuvali, da poštujemo ono što je govorio i da nastavimo procese pomirenja i dijaloga koje je podržavao", naveo je Svilanović u pisanoj izjavi.\n"Najoštrije osudjujem besprizorni teroristički akt ubistva Olivera Ivanovića, koji je uperen protiv svih Srba na Kosovu i Metohiji, države Srbije, mira i stabilnosti u regionu. Ovaj gnusni i kukavički čin zahteva osudu i hitnu reakciju organa Euleksa i Unmika kako bi počinioci ovog zločina što pre bili izvedeni pred lice pravde", navela je Gojković u saopšenju.\nPašalić: Ubistvo Ivanovića zločin protiv osnovnih civilizacijskih vrednosti\nZaštitnik gradjana Zoran Pašalić izjavio je danas da je ubistvo Olivera Ivanovića ima za cilj širenje straha medju pripradnicima srpske zajednice na Kosovu.\nDveri: Pitanje je da li će biti otkrivene ubice Olivera Ivanovića\nPokret Dveri izrazio je danas da sumnju da će ubice lidera Gradjanske inicijative SDP Olivera Ivanovića biti otkrivene.\n"Ako po rečimа Aleksаndrа Vučićа, Srbijа nemа efektivnu kontrolu nаd Kosovom i Metohijom, pozvаmo gа dа Republikа Srbijа proglаsi okupаciju delа teritorije Srbije, kаko bi Srbi nа Kosmetu znаli dа ih držаvа Srbijа trenutno ne štiti i dа prekine dаlje besplodne pregovore u Briselu, koji su tаkvu gubitničku poziciju Srbije i omogućili", naveli iz Dveri.\nSPS: Ubistvo Ivanovića bezuman teroristički akt protiv stabilnosti na severu Kosova\nSocijalistička partija Srbije (SPS) osudila je danas ubistvo lidera Gradjanske inicijative SDP Olivera Ivanovića i ocenila da je to "bezuman teroristički akt uperen protiv stabilnosti situacije na severu Kosova i Metohije i protiv realizacije Briselskog sporazuma".\n"SPS smatra da je njegovim (Ivanovića) ubistvom poslata poruka da Albanci žele da se prošire i na severni deo Kosova i Metohije, ali zaboravljaju da su svi Srbi koji su ostali dole da čuvaju svoja vekovna ognjišta ustvari Oliver Ivanović", naveo je SPS.\nTa stranka je ocenila da je Ivanović bio jedan od izuzetnih srpskih političara koji je veći deo svog života posvetio borbi protiv albanskog "separatizma i teriorizma".\nOn je dodao da očekuje brzu reakciju Kfora i predstavnika Evropske unije da se pronadju, uhapse i kazne počinioce.\nHaradinaj: Bez istrage i saradnje u Srbiji nemoguće brzo rasvetliti ubistvo Ivanovića


RTCG - Radio Televizija Crne Gore - Nacionalni javni servis :: Politika :: Po 1.500 eura za ustavne promjene\nČLANOVIMA ODBORA 18. 09. 2013. 08:25 >> 08:25 3\nPo 1.500 eura za ustavne promjene\nČlanovi Ustavnog odbora dobili su po 1.500 eura za sedam mjeseci rada u tom skupštinskom tijelu, pokazuju podaci koje je Vijestima dostavio crnogorski parlament.\nPrema podacima koje je generalni sekretar Damir Davidović dostavio listu, u skladu sa Zakonom o slobodnom pristupu informacijama, predsjednik Ustavnog odbora, koji je ujedno šef parlamenta i 12 članova tog tijela su, za angažman na izmjenama ustava u dijelu pravosuđa, dobili dodatne naknade.\nOni su, tako u avgustu, uz redovne poslaničke plate, a bez dodatnih nadoknada za rad u privremenim skupštinskim tijelima, zaradili najmanje 2.700 eura, precizira podgorički list.\n„To se može zaključiti, ako se uzme u obzir da su prosječne poslaničke plate između 1200 i 1700 eura“, konstatuju Vijesti.\nUstavni odbor je, prema podacima sa sajta Skupštine, prvu sjednicu održao 15. januara i sa aktivnim radom od deset zasijedanja nastavio do sredine februara. Poslije toga, u aprilu i maju održao je po jednu sjednicu i u julu dvije, nakon čega su 31. jula u parlamentu dvotrećinskom većinom usvojene izmjene najvećeg pravnog akta.\nSkupština Crne Gore Ustavni odbor Damir Davidović\nOdbori sjutra o zahtjevu SDP-a\nNoćenje u hotelu koristilo sedam, a zakup stana četiri poslanika\nUtrostručeni troškovi za službena putovanja\n02. 01. 2019. 10\nVlast i opozicija da nastave rad u korist građana


Milorad Dodik otkrio: "Danas ću poslati pismo Aleksandru Vučiću i zamoliti ga da jedan dio količine vakcina dodijeli Republici Srpskoj"\nMilorad Dodik je istakao da je sistem “Kovaks” očigledno u kolapsu, te da niko nema informacije kada će vakcina stići u BiH.\nPredsjedavajući Predsjedništva BiH Milorad Dodik izjavio je za Srnu da će danas zamoliti predsjednika Srbije Aleksandra Vučića da dio vakcina protiv virusa korona dodijeli Republici Srpskoj.\n“Danas ću poslati pismo Aleksandru Vučiću i zamoliti ga da jedan dio količine vakcina dodijeli Republici Srpskoj, kako bi i Srpska počela s vakcinacijom. Smatram da je to neophodno, imajući u vidu da je ovdje sve izraženiji interes određenog broja ljudi za vakcinaciju”, istakao je Dodik.\nOn je naglasio da uspjeh koji je Srbija postigla u vezi s obezbjeđivanjem različitih vakcina i opštu vakcinaciju u koju kreće danas svakako je ogroman i u tom pogledu može da bude zemlja lider.\nVojin Mijatović poslao otvoreno pismo Sattleru: Izmjenama Izbornog zakona, po želji Dragana Čovića, cementirat ćete podjelu ove zemlje\n- Da li ste svjesni da ljudi sa kojima pregovarate uporno mimo institucija BiH su do lakata ogrezli u kriminal i korupciju u našoj...


Problemi mladih prilikom pokretanja biznisa - Centar kreativnih vještina\n12:24:09 | Utorak, 28. Jun 2022\nProblemi mladih prilikom pokretanja biznisa\ndec\t09 2020\nU toku novembra mjeseca tekuće godine, NVO Centar kreativnih vještina u partnerstvu sa NVO Sansa je na teritoriji više opština na sjeveru Crne Gore sprovela istraživanje „Analiza stavova i mišljenja mladih o problemima prilikom pokretanja sopstvenog biznisa “.\nU ovom istraživanju, svoje mišljenje o pokretanju sopstvenog biznisa, problemima sa kojima se susreću kao i društveno odgovornom poslovanju dalo je 500 ispitanika. Istraživanje je sprovedeno u okviru projekta ,,Mladi u svijetu biznisa,, koji je podržan od strane Ministarstva sporta i mladih.\nPrema rezultatima istraživanja, najveći broj ispitanika 80,62% ima želju za pokretanjem sopstvenog biznisa. Međutim, kao razlog za nepokretanje sopstvenog biznisa čak polovina ispitanika navodi da su jedan od glavnih problema nedovoljna finansijska sredstava, dok 28% ukazuje na neophodnost boljeg rada državnog sistema. Duga procedura registracije i preveliki porezi neprestano se navode kao ključni faktor koji mlade, demotiviše da zakorače u svijet preduzetništva.\nVeći broj ispitanika, čak njih 72 odsto se uglavnom slaže sa konstatacijom da je privatni biznis uspješniji od poslovanja u drugim oblicima svojina, ali da još uvijek ne znaju prave poslovne mogućnosti privatnih preduzeća što ukazuje na potrebu da se u Crnoj Gori promovišu uspješni preduzetnici i na taj način promjene određeni stereotipi koji postoje u vezi sa preduzetništvom i upravljanjem sopstvenim preduzećem.\nJedan od ključnih ciljeva istraživanja bio je ispitati upućenost mladih ljudi u oblast preduzetništva odnosno da li postoji dovoljan broj neophodnih informacija o toj oblasti. Rezultati ukazuju da su mladi malo informisani o preduzetništvu (62%), dok je samo 17% ispitanika izjavilo da su upućeni u preduzetničke programe.\nNa pitanje da li mladi posjeduju dovoljno preduzetničkih vještina, 51 odsto njih navodi da mladi nemaju vještine neophodne za razvoj preduzetništva, što ukazuje na neophodnost da se, u sklopu promovisanja razvoja koncepta preduzetništva insistira na razvijanju preduzetničkih vještina.\nOko 60 odsto mladih smatra da u Crnoj Gori trenutno ne postoji odgovarajući ambijent koji stimuliše mlade za pokretanje sopstvenog biznisa kao i da bi napustili svoju zemlju ako bi im se ukazala bolja poslovna prilika.\nČitaj još Rezultati istrazivanja u vezi poznavanja saobracajnih propisa\tŽene više zastupljene u manje plaćenim sektorima


F1: Zauber još jedan korisnik Honde\nEkipa Zauber će 2018. godine koristiti Hondine motore i tako postati druga ekipa u šampionatu koja koristi agregate iz Japana. Pored motora iz Honde, Zauber naredne godine počinje sa korišćenjem Meklarenovih menjača.\nOpširnije: F1: Zauber još jedan korisnik Honde Add new comment Datum poslednje izmene utorak, 02 maj 2017 17:08\nF1: Botas po prvi put pobednik\nValteri Botas se po prvi put upisao na listu pobednika u F1, posle sjajnog starta je došao do prvog mesta koje nije ispuštao do kraja trke. Drugi je kroz cilj prošao Fetel, a treće mesto pripalo je Kimiju Rajkonenu.\nOpširnije: F1: Botas po prvi put pobednik Add new comment Datum poslednje izmene nedelja, 30 april 2017 16:29\nF1: Fetel pobedik u Bahreinu\nSebastijan Fetel je uspeo da pobedi Mercedese u trci za VN Bahreina. Mercedesima je pripalo drugo i treće mesto, a Botas je pokazao da je ipak drugi vozač ekipe pošto je pustio Hamiltona u borbi za drugo mesto.\nOpširnije: F1: Fetel pobedik u Bahreinu Add new comment Datum poslednje izmene nedelja, 16 april 2017 19:59\nFerari je rezervisao prvi red na startu za VN Rusije, Fetel je bio bolji od Rajkonena za manje od 0.1s, treće mesto je pripalo Botasu, a Hamilton kreće sa četvrtog mesta.\nOpširnije: F1: Prvi red za Ferari na VN Rusije Add new comment Datum poslednje izmene subota, 29 april 2017 17:32\nF1: Botas kreće sa pol pozicije u Bahreinu\nValteri Botas osvojio je prvu pol poziciju u karijeri F1 vozača. Botas će krenuti sa prvog mesta u Bahreinu ispred klupskog kolege Luisa Hamiltona i Fetela u Ferariju koji je razočaran tempom koji imaju u ekipi.\nOpširnije: F1: Botas kreće sa pol pozicije u Bahreinu Add new comment Datum poslednje izmene subota, 15 april 2017 19:32\nF1: Baton menja Alonsa u Monaku\nF1: Fetel i Ferari u boljoj formi od MErcedesa u Bahreinu?!\nF1: Hamilton ipak ispred Fetela u Kini\nStrana 1 od 303\tStartPrev12345678910NextKraj\tAuto Godine 2016


Proizvođači mleka na državnoj „infuziji“ › Made-in-Germany.rs\nNemačka vlada najavljuje da će ponuditi proizvođačima mleka finansijsku pomoć od najmanje 100 miliona eura, kako bi im pomogla da se izbore sa padom cena koji im ugrožava opstanak.\n– Pružićemo proizvođačima kratkoročnu finansijsku pomoć. Vlada će im staviti na raspolaganje najmanje 100 miliona eura u vidu direktne pomoći i poreskih olakšica – izjavio je Kristijan Šmit, nemački ministar poljoprivrede, a prenosi agencija „Frans pres“.\nZarada više hiljada nemačkih poljoprivrednika pod znakom je pitanja zbog sunovrata cena mleka prouzrokovanog prekomernom ponudom u celom svetu. Od kraja prošle godine, kada je Evropa nakon tri decenije ukinula sistem kvota za mleko, većina nemačkih proizvođača mlečnih proizvoda je povećala svoju proizvodnju.\nMeđutim, izvozno tržište je pokazalo manju moć apsorpcije od obećane, jer je usporavanje rasta u vodećim ekonomijama u razvoju snizilo tražnju. Sem toga, Rusija, koja je veliki potrošač nemačkog sira, bojkotuje evropske proizvode zbog spora s EU oko ukrajinske krize i obostranog uvođenja ekonomskih sankcija.\nPosledica takve situacije jeste znatan pad cena mleka. Mnogi nemački distributeri snizili su maloprodajnu cenu mleka na 0,46 eura za litar, zbog čega proizvođači ostaju s prihodom manjim od 20 centi po litru, a to je, prema njihovim tvrdnjama, praktično neodrživo.\nU Evropi Nemačka ima najveću produkciju mleka, sa 70.000 proizvođača i 33 miliona tona proizvedenog mleka godišnje.\nVW ispred Tojote u globalnoj prodaji\nOd MiG na 01/06/2016 / Finansije, Investicije, Poljoprivreda, Prehranbena industrija, Proizvodnja, Trgovina / Ostavite komentar


Vlada FBiH utvrdila Program javnih investicija 2018. - 2020. - Biznis Info\nYou are at:Home»Investicije»Vlada FBiH utvrdila Program javnih investicija 2018. – 2020.\nBy BiznisInfo on\t 15/11/2017 Investicije, Vijesti u fokusu\nTakođer, Vlada planira u 2018. godini pokrenuti postupak ugovaranja kreditnih sredstava do 762,43 miliona maraka za finansiranje jedanaest projekata iz Programa javnih investicija Federacije Bosne i Hercegovine 2018. – 2020. godine, a koji se odnose na oblasti prometa, energetike, energetske učinkovitosti, zdravstva, zaštite okoliša i ruralnog razvoja, saopćeno je iz Ureda za odnose s javnošću Vlade FBiH.\nPlan je i da slijedeće godine bude pokrenut postupak ugovaranja kreditnih sredstava u iznosu do 100 miliona maraka za finansiranje kandidiranih projekata uvrštenih u usvojene kantonalne programe javnih investicija 2018. – 2020. godina.\nVlada je zadužila Federalno ministarstvo finansija da PJI FBiH 2018.-2020. godina, s popisom prioritetnih programa i projekata u FBiH, dostavi Ministarstvu finansija i trezora BiH radi pripreme Programa javnih investicija na razini BiH. Federalno ministarstvo će PJI FBiH objaviti na svojoj internetskoj stranici.\nPJI FBiH 2018. – 2020. godina sadrži podatke o 92 projekta, ukupne vrijednosti 13.995,19 miliona maraka, od čega se 10.196,16 miliona odnosi na 51 kandidirani i 3.799,03 miliona maraka na 41 projekt čija je provedba u toku.\nProjekti u provedbi finansirani su domaćim i ino sredstvima. Domaća su proračunska sredstva – prihodi prikupljeni od GSM licence, sredstva kantona, gradova, općina, javnih poduzeća, fondova, domaćih banaka i krajnjih korisnika namijenjena za (su)finansiranje.\nInozemna sredstva su krediti ili donacije međunarodnih finansijskih institucija (Svjetska banka, Europska investiciona banka, Europska banka za obnovu i razvoj, Razvojna banka Vijeća Europe, Međunarodni fond za poljoprivredni razvoj i dr.), Europske komisije, vlada pojedinih zemalja te drugih bilateralnih donatora.\nFederalna vlada danas se, također, upoznala s programima javnih investicija od 2018. do 2020. godine Tuzlanskog, Sarajevskog, Bosansko-podrinjskog, Unsko-sanskog, Zeničko-dobojskog i Kantona 10, stoji u saopćenju.\ninvesticije Vlada FBiH


Samohranoj majci troje dece otkaz u Grameru SMS-om oko 21h\nBiznis Autor:Milan Stojanović19. avg. 202119:54 > 22:2734 komentara\nIz opštine Aleksinac preneli su uveravanja iz kompanije Gramer, da ova fabrika ne planira dalja otpuštanja i praktično demantovali navode Udruženih sindikata „Sloga“. Iz ovog sindikata, koji ima podružnicu u fabrici, tvrde da je radnicima usmeno saopšteno ne samo da će još njih biti otpušteno, već i da će postepeno firma prestati sa radom zbog ozbiljne finansijske krize. Ipak, najozbiljnija kriza je u životima 90 žena koje su prošle nedelje porukom na telefonu obaveštene da za njih u Grameru - više nema mesta.\n„Svi iz straha smo ćutali, da ne bismo dobili taj otkaz, jer pola Aleksinca zavisi od tog Gramera. Svi smo u kreditima „do guše“, pola nas su samohrani roditelji“, priča Pavlovićeva.


Banjalučanka koja je pohranila matične ćelije djeteta - Sve piše u ugovoru -Dabogda nikad ne zatrebale-! | Infomedia Balkan\nLifestyle | 28.Sep.2019 - 22:07 h\nŠvajcarsko Ministarstvo zdravlja objavilo je prije nekoliko dana da je kompaniji koja se bavi pohranjivanjem matičnih stanica CRYO SAVE oduzeta licenca za rad. U toku je istraga protiv te kompanije.\nFederalna kancelarija za javno zdravlje podnijela je protiv kompanije CRYO-SAVE AG prijavu tužilaštvu u Ženevi. U prijavi se navodi da je kompanija prekršila Zakon o transplantaciji i Zakon o terapijskim proizvodima.\nSve je pokrenuo jedan roditelj koji, zbog problema u kojima se kompanija našla, nije mogao iskoristiti matične stanice svog djeteta koje su bile pohranjene u banci.\nPodsjetimo, CRYO SAVE je privatna kompanija iz mjesta nadomak Ženeve koja posjeduje banku krvi i tkiva iz pupčane vrpce. Od 2016. godine, kompanija je imala dozvolu za rad za uvoz, izvoz i skladištenje matičnih stanica iz pupčane vrpce\nMeđutim, prije otprilike 4 ili 5 mjeseci, klijenti koji su sklopili ugovor dobili su od CRYO-SAVE email u kojem ih obavještavaju da matične ćelije "ostaju na sigurnom" u ovoj kompaniji, te da su "matične ćelije iz pupčanika bebe u potpunosti obrađene u laboratorijama u Belgiji ili u Ženevi u skladu sa najstrožijim propisima i standardima visokog kvaliteta."\nIstovremeno, klijente obavještavaju da je CRYO SAVE sklopio ugovor sa kooperantom PBKM, čija je evropska laboratorija u Varšavi, za dugoročne usluge skladištenja.\n"Zapravo, PBKM, zvanično priznat od strane organa za javno zdravstvo, je izabran od strane CryoSave, porodične banke matičnih ćelija i ima sve potrebne akreditacije, za naše standarde kvaliteta i za vaš mir", stoji u emailu.\nDalje su naveli da je izvršena revizija njihovog sistema kvaliteta i da će to redovno činiti kako bi potvrdili da on i dalje savršeno odgovara njihovim zahtjevima, na osnovu SwissMedic smjernica i NetCord-Fact certifikacije.\n"Skladištenje matičnih ćelija iz pupčanika vaše bebe ostaje pod našom kontrolom i nadzorom. Zaista, mi smo ulazna tačka i zadržaćemo sve napore za njihovu sigurno čuvanje. Naša dugogodišnja profesionalnost i stručnost u oblasti bankarstva matičnih ćelija priznata je od strane medicinske zajednice", stoji kao riječi utjehe klijentima.\nKompanija PBKM ( Poljska banka matičnih ćelija) koja djeluje u okviru FamiCord grupe saopštila je 28.6. da je preko 330 hiljada uzoraka matičnih ćelija bezbjedno transportovano iz laboratorija CRYO SAVE u Poljsku, ali da Cryo Save ostaje strana u ugovoru sa svojim klijentima.\nUgovor između CRYO SAVE i poljskog PBKM Famicord je zaključen u februaru 2019. godine, i kako je navedeno u saopštenju PBKM-a, predstavlja standardno rješenje na polju pohranjivanja matičnih ćelija.\n"Uzorci će biti pohranjeni na period od nekoliko godina i ovaj period se može produžiti. Svrha ovih ugovora je da se osigura kontinuitet pohranjivanja biološkog materijala", navodi se u saopštenju poljske kompanije.\nŠta ovo konkretno znači u slučaju klijenata iz BiH koji su potpisali ugovor sa CRYO SAVE, u ovom momentu nije jasno, a pogotovo nakon što je CRYO SAVE izgubio licencu u Švajcarskoj. Ostaje zasad samo uvjerenje da su matične ćelije na sigurnom, ali istovremeno i nada da ih nikada u životu neće upotrijebiti.\nNa zvaničnom sajtu CRYO SAVE za BiH stoji da je preko 5000 pohranjenih uzoraka iz BiH.\nOno što se može iščitati iz ugovora koji su klijenti iz BiH potpisali jeste da je CRYO SAVE imao pravo da prebaci matične ćelije u treću zemlju.\nKonkretno, član 5. Ugovora kaže da "CRYO-SAVE može dodijeliti ili prebaciti bilo koja ili sva svoja prava i obaveze u okviru ovoga Ugovora bilo kojoj trećoj pravnoj strani na šta Klijent daje saglasnost".\nSamim tim, CRYO SAVE je prebacio matične ćelije naših sagovornika u Poljsku, o čemu ih je uredno obavijestio, uvjeravajući ih da je sve u redu.\nNaši sagovornici iz Banjaluke, koji su odlučili da pohrane matične ćelije od drugog djeteta, kažu da emailovi koji su stizali iz poljske kompanije u sve većem broju u posljednje vrijeme ne djeluju nimalo sumnjivo, ali da ipak ostaju brojne nepoznanice.\n"Na CRYO SAVE-u je bilo da uzmu uzorak, i nakon što je stigao sertifikat o validnosti uzorka, mi smo izvršili uplatu. Znamo da u ovakvim slučajevima nema popravnog, iako je bilo u medijima priče da su nekoj ženi propali uzorci. Nakon svega, ja sam uzela broj pod kojim smo upisani i stigao nam je odgovor od Poljaka, u kojem su naveli da su zaključili ugovor sa CRYO SAVE, ne navodeći razloge zašto je to CRYO SAVE uradio. Oni ističu da su uzorci prebačeni po svim standardima, i na propisani način, te da sa nama neće mijenjati ugovor koji smo zaključili. Tek nakon isteka perioda ugovora će se oni obratiti klijentima pojedinačno o tome kako i šta dalje", kaže naša sagovornica.\n"Suština priče je", nastavlja,"da mi uopšte ne znamo da li će i na koji način, i dabogda nikad ne zatrebalo, ali ako zatreba, biti vršeno liječenje matičnim ćelijama nakon svega."\nŠta se desi kada ti ćelije zatrebaju? I koliko se sve to plaća?\nNaša sagovornica kaže kako ni tu nije bilo nikakve tajne.\n"Odmah su počele priče kako bračni parovi imaju ogromne troškove prilikom preuzimanja ćelija. Apsolutno nije bilo priče o tome prilikom zaključivanja ugovora, jer u samom ugovoru stoji da će CRYO SAVE "naplatiti razumnu cijenu troškova transporta do destinacije, a na osnovu obrasca o preuzimanju. Dakle, nijednog momenta nam nije rečeno da će uzimanje uzorka biti 5000 KM, a da će oni uzorke voziti po Evropi kada to nama zatreba. To ne. Oni su jasno naveli šta su njihove obaveze", kaže naša sagovornica.\nOna za kraj kaže kako oni koji su sklopili ugovor sa CRYO SAVE, a u slučaju da cijela operacija propadne, nemaju mnogo mogućnosti.\nOpet se poziva na ugovor.\n" Član 10. ugovora se tiče ograničenja odgovornosti. Odgovornost CRYO SAVE će biti u okviru primjenjivih zakonskih propisa, bez obzira na zahtjev i žalbe, priznavanje krivice ili bilo šta drugo, biće svedeno na ukupan iznos cijene usluge. To praktično znači da CRYO SAVE odgovara do iznosa plaćenog za pohranjivanje matičnih ćelija", zaključuje naša sagovornica.


Drugi godišnji sastanak OEBS osoba za kontakt za rezoluciju SB UN 1540\nutorak, 02. jun 2015.\nDrugi godišnji sastanak OEBS osoba za kontakt za Rezoluciju 1540 Saveta bezbednosti Ujedinjenih nacija održan je održan je 27. maja 2015. godine u Beogradu, kome je predsedavala predsednik Radne grupe za primenu NAP 1540 ambasador Branka Latinović. Pored osoba za kontakt za Rezoluciju SB UN 1540 iz regiona OEBS-a, učestvovali su i članova Komiteta 1540 SB UN i njegovi eksperti, predstavnici OEBS-a, Kancelarije Ujedinjenih nacija za razoružanje (UNODA), predstavnici Međuregionalnog pravnog i krivičnog istraživačkog instituta Ujedinjenih Nacija (UNICRI) i predstavnici Crne Gore kao predsedavajućeg Foruma za bezbednosnu saradnju OEBS. U ime Srbije, kao predsedavajućeg OEBS-u, učesnicima se obratio šef Radne grupe za predsedavanje OEBS ambasador Dejan Šahović, koji je predstavio aktivnosti Republike Srbije kao predsedavajućeg OEBS-u, posebno na polju razoružanja i neproliferacije.\nNa sastanku su razmotrene i nove inicijative i razmenjena iskustava na polju primene Rezolucije SB UN 1540 u regionu OEBS-a, te istaknut značaj koji OEBS daje pitanjima neproliferacije i naročito u pružanju stručne pomoći i podrške država iz regiona OEBS-a da usvoje i implementiraju svoje nacionalne akcione planove. Predstavnici prisutnih država, kao i predstavnici Komiteta 1540 SB UN, su naglasili značaj kontinuirane podrške OEBS-a u usvajanju i implementaciji Nacionalnih akcionih planova.\nKroz organizaciju ovog sastanka, Republika Srbija je dala doprinos u primeni Rezolucije SB UN 1540 i razmeni iskustava između država članica OEBS-a u usvajanju i primeni Nacionalnih akcionih planova za sprovođenje Rezolucije.\nKljučne reči: Organizacija za evropsku bezbednost i saradnju (OEBS) UN


– Očistili smo kompletna korita Trstenice, Tamnave i Kolubare i potpuno je neverovatno šta smo sve iz tih korita izvukli. Kada se dese ovako velike padavine, onda dolazi do izlivanja jer su korita puna i voda ne može da prođe zbog fizičke zapreke. To je i bio jedan od problema 2014. godine. Najvažnije je to da smo očistili ušće Kolubare u Savu, gde smo izvukli 85 hiljada kubnih metara raznog otpada – istakao je Vesić, koji juče posetio Obrenovac.\nOn je dodao da je 2014. godine jedan od najvećih problema bio upravo taj što se Kolubara vraćala zato što Sava nije mogla da primi tu količinu vodu, tako da je ušće bila najktiričnija tačka.\n– Sve crpne stanice su rekonstruisane, kao i nasipi, koji su 2014. godine bili na sedam mesta probijeni. Juče se videlo šta znači kada se dobro uradi preventiva, naime nismo imali nijedan problem čak ni u selima Poljane i Konatice gde postoji prirodna retenzija u koju se uvek izliva voda. Isto tako ništa se nije desilo ni u Grockoj, Barajevu, i na levoj obali Dunava, na kojoj smo očistili više od 100 kilometara kanala tako da nije bilo problema ni kada su pre nekoliko dana pale obilne kiše – istakao je zamenik gradonačelnika.\n– Mi smo u Beogradu prošle godine usvojili kompletan plan generalne regulacije Topčiderke jer ona često plavi i sada krećemo sa njenom regulacijom, kao i svih vodotokova drugog reda na teritoriji Beograda. Kada to budemo završili, tražićemo novac kako od EU tako i od drugih jer nam je namera da taj problem jednom zauvek rešimo – istakao je Vesić.\n– Tako ćemo u svakom trenutku imati informaciju o visini samog vodotoka u našem operativnom centru. Postavljamo merače koji će meriti zasićenost zemlje vodom zato što od toga zavisi koliko vode može da upije. Na taj način, u našem operativnom centru imaćemo u svakom trenutku podatke o tome gde je potencijalni problem kako bismo mogli da na vreme evakuišemo ljude – istakao je Vesić, koji je posebno naglasio da je potrebno da se promeni naš odnos prema rekama i prirodi uopšte.\nTags: Goran Vesić, merači vovotokova


U Ćupriji održana 12. Crevarijada - Društvo - Dnevni list Danas\nPočetna » Društvo » U Ćupriji održana 12. Crevarijada\n1Piše: Beta 28. jula 2019. 13.09\nDetalj sa Crevarijade Foto: Beta/Aleksandar Dobrosavljević\nPobedila je ekipa Dva slatka brka iz Paraćina, drugo mesto zauzela je ekipa Poreznici iz Ćuprije, a treće Aktiv žena „Naše zlatno doba“ iz Ćuprije.\nPredsednik opštine Ćuprija Ninoslav Erić je, otvarajući manifestaciju, rekao da je ove godine bilo ekipa iz Beograda, Jagodine, Paraćina, a medju posetiocima bili su gosti iz Kine i Turske koji u Ćupriji imaju svoje fabrike.\n„Cilj nam je da svi oni koji nisu iz Ćuprije dodju i vide šta naš grad nudi, želimo da promovišemo ovu, ali i druge manifestacije. Crevarijada je tradicionalna manifestacija sa narodnom muzikom, ali imamo i Moto fest sa rok izvodjačima, kao i Festival muzičke izuzetnosti Ravanelius sa klasičnom muzikom“, rekao je Erić.\nSvim takmičarima uručena je zahvalnica Turističke organizacije Ćuprije.\nU okviru Crevarijade održano je i takmičenje u jedenju ljutih paprika na kome je pobedio Zoran Nedeljković iz Paraćina.\nCrevarijada, cuprija, manifestacijaĆuprija\nŠta nam dolazi u bioskope: 20 filmova koje morate pogledati u 2020.\n28. jula 2019. u 18.09\nCrevarijada,idealno mesto za nastup Bore čorbe!


Uslovi korišćenja - ISKON mode - LUKSUZAN DODIR SAVRŠENSTVA\nUslovi korišćenja i pravila sadržana u ovom dokumentu se odnose na sve posetioce i korisnike sajta ISKON mode - LUKSUZAN DODIR SAVRŠENSTVA (iskonmode.rs).\nISKON mode - LUKSUZAN DODIR SAVRŠENSTVA (iskonmode.rs) sajt je u vlasništvu firme ISKON mode shop, sa matičnim brojem 21069540 i sedištem u Maršala Tita 31, 31, zapadno banatski, Kovačica. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta ISKON mode - LUKSUZAN DODIR SAVRŠENSTVA (iskonmode.rs) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. ISKON mode - LUKSUZAN DODIR SAVRŠENSTVA (iskonmode.rs) nije odgovoran za bilo koju štetu koja može da se desi od neautorizovanog pristupa Vašem nalogu.\nISKON mode - LUKSUZAN DODIR SAVRŠENSTVA (iskonmode.rs) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da ISKON mode - LUKSUZAN DODIR SAVRŠENSTVA (iskonmode.rs) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


Deca niskog rasta, u Srbiji, sa velikim zakašnjenjem odlaze kod endokrinologa - tj. tek u pubertetu kada je teže rešiti problem, nego što je to slučaj sa decom u predškolskom uzrastu. Nizak rast je najčešće posledica genetike. Odluku o tome da li dete treba da se ispituje donosi pedijatar, a ne roditelji.\nNizak rast deteta nije samo estetski problem, već on može ukazivati na ozbiljniji zdravstveni problem. Rano otkrivanje poremećaja je od izuzetnog značaja, jer u velikoj meri povećava šansu za postizanjem normalne telesne visine.\n20. septembar je Svetski dan dece niskog rasta. Na ovaj dan želimo da se baci svetlo na mišljenje da nisu sva deca niskog rasta zdrava. Niska deca imaju predispoziciju za niz drugih bolesti, kao što su: hipotiroidizma, glutenska enteropatija, hronične bubrežne bolesti, urođene srčane anomalije i slično. Koji god da je uzrok, on mora biti otkriven do polaska u školu jer svaka godina koja se izgubi, bez uspostavljanja dijagnoze i adekvatne terapije, znači gubitak centimetara u konačnoj visini. Neophodno je obratiti se lekaru ukoliko je dete niže od svojih vršnjaka, naročito ako su mu roditelji visoki ili ako je dete raslo normalno pa naglo uspori rast.\nU toku prve godine, dete u proseku bi trebalo da poraste oko 22 centimetra, u drugoj oko 12, u trećoj 8, potom oko 4 centimetara godišnje do puberteta. Merenje visine dece obavezno je na sistematskim pregledima, a po Zakonu o zdravstvenoj zaštiti u toku prve godine dete se na sistematskim pregledima meri sedam puta, u drugoj godini dva puta, potom jednom godišnje do kraja redovnog školovanja.\nSvest o važnosti praćenja rasa deteta nije dovoljno razvojena pa se polovina dece sa ovim poremećajem dijagnostikuje onda kada je prekasno za terapiju koja je danas svima dostupna i besplatna. Veoma je važno započeti lečenje onda kada je poremećaj nestao, a obavezno pre puberteta , jer se 85% telesne visine dostiže pre adolescencije. U Srbiji trenutno oko 600 dece prima terapiju hormona rasta, ali je dece sa ovim nedostatkom sigurno više. Zbog toga je veoma važno da roditelji redovno vode decu nasistematske preglede, kao i da sami pratiti da li se njihovo dete razvija na pravi način.\nPozivamo roditelje da koriste aplikaciju ''Karta rasta'' i putem nje redovno proveravaju da li se njihovo dete nalazi u optimalnoj zoni rasta.


Održane radionice sa nadležnim obrazovnim vlastima i HEAARS\nU Banjaluci su 17. i 18.juna održane radionice sa predstavnicima nadležnih obrazovnih vlasti u Bosni i Hercegovini i Agencijom za akreditaciju visokoškolskih ustanova Republike Srpske (HEAARS). Radionice su organizirane u okviru Twinning projekta „Jačanje institucionalnih kapaciteta u osiguranju kvaliteta“, kojeg finansira EU, a dio su Komponente 4 ovog projekta koja se, između ostalog, odnosi na podršku u implementaciji akreditacijskih procedura.\nPrva radionica okupila je predstavnike Ministarstava prosvjete i kulture Republike Srpske i ministarstava obrazovanja, nauke, kulture i sporta Unsko-sanskog, Tuzlanskog, Srednjobosanskog i Hercegovačko-neretvanskog kantona. Radionica je bila prilika da se otklone nejasnoće i unaprijede procedure akreditacije čije glavne nedostatke su identificirali i međunarodni stručnjaci tokom prethodne analize zakonskih propisa i aktuelnih postupaka akreditacije. Uz predstavnike Agencije, u radu su učestvovali međunarodni stručnjaci, Dietlinde Kastelliz, šef Odjeljenja za audit i konsalting Agencije za osiguranje kvaliteta i akreditaciju Austrije, i Almir Kovačević, stručnjak za osiguranje kvaliteta u visokom obrazovanju.\nDruga radionica održana je sa predstavnicima Agencije za akreditaciju visokoškolskih ustanova Republike Srpske. Kako pružiti komisijama stručnjaka potrebno znanje i smjernice za provođenje akreditacijskih procesa u datom okviru, bila je centralna tema o kojoj se raspravljalo tokom radionice. Međunarodni stručnjaci predstavili su iskustva i praksu Agencije za osiguranje kvaliteta i akreditaciju Austrije, a domaći učesnici istakli su specifična pitanja i prijedloge njihovog rješavanja.\nPredstavljajući aktivnosti Agencije, direktor dr. Husein Nanić naveo je da je trenutno 17 visokoškolskih ustanova u različitim fazama akreditacije, što je skoro 40% od ukupnog broja licenciranih visokoškolskih ustanova u BiH. On je istakao da je Agencija uočila određene slabosti u tom procesu, te da će u tom smislu koristiti rezultate i preporuke eksperata iz Komponente 1 Projekta. Naše opredjeljenje je, dodao je Nanić, stalno unapređenje postupaka akreditacije. Međutim, za određene promjene je potrebno prilagoditi zakonske propise i dokumente. Agencija prepoznaje potrebu za promjenama i koristi aktuelne procedure za utvrđivanje potencijalnih nedostataka i slabih tačaka.\nStalni Twinning savjetnik iz zemlje članice, Austrije, dr Maria E. Weber navela je da odgovore na neriješena pitanja treba da obezbjedi Agencija, dok je zadatak međunarodnih esperata da daju smjernice iz perspektive evropskih standarda u ovoj oblasti kako bi postigli zajednički cilj da se različiti postupci u rješavanju određenih pitanja približe u smislu ESG i Evropskog prostora visokog obrazovanja.\nTokom radionice diskutirano je o tome kako dizajnirati odgovarajući model za akreditaciju sa posebnim akcentom na jasno definiranje uloge i zadataka Agencije i nadležnih ministarstava odnosno HEAARS, uključujući pojedinačne korake i odgovornosti aktera ovog procesa.\nNastavak ovih aktivnosti predviđen je za septembar, kada je planirana nova radionica sa nadležnim obrazovnim vlastima i HEAARS.


VPSCG blokirao komentare o Averki, javili su se i bivši reprezentativci - CG Sport\n04/05/2022 04/05/2022 - by Mario Andrijašević\nVaterpolo i plivački savez Crne Gore odlučio se na jedan vrlo diskutabilan potez.\nNaime, iz VPSCG su odlučili da blokiraju komentare na društvenoj mreži Instagram, na objavi o angažovanju Konstantina Averke.\nDovođenje Bjelorusa izazvalo je revolt dijela bivših i aktivnih igrača, koji ne mogu da zbog odnosa sa selektorom i članovima Saveza zaigraju pod zastavom svoje zemlje.\nUpravo su neki aktivni i bivši vaterpolisti, pored drugih navijača, komentarisali pomenuti post na društvenoj mreži Instagram, a to se nije svidjelo čelnicima Saveza, pa je odlučeno da se komentari blokiraju.\nTo svakako nije adekvatan način vođenja društvenih mreža, posebno profila koji su zvanični nacionalnog Saveza. Takođe, komentari prije svega naših sportista nijesu bili uvredljive prirode, pa je zaista teško naći opravdanja za ovakav potez.\nNaime, iz VPSCG su odlučili da blokiraju komentare na društvenoj mreži Instagram, na objavi o angažovanju Konstantina Averke. Komentare su ostavili i bivši i aktivni reprezentativci! pic.twitter.com/fiXJGa4rJ2\n— CGsport.me (@cgsportme) May 4, 2022\nfoto: Krsto Vulović, VPSCG\nShare the post "VPSCG blokirao komentare o Averki, javili su se i bivši reprezentativci"\nPrevious Article Budućnost i Dečić u finalu Kupa\nNext Article Budućnost ponovo uz dosta muke pobijedila FMP i zakazala duel sa Partizanom


TIP TEMA: KREĆU ŠKOTSKI PREMIJERŠIP, ŠAMPIONAT, LIGA 1 I 2 KAO I PRVA LIGA MAĐARSKE DŽerard i “policajci” jure treću u nizu | Novosti.rs\nEvropskom fudbalskom karavanu se priključuju Škoti I Mađari. Posle blizu 20 liga koje su krenule u prethodne dve nedelje, lopta će se pokrenuti na Ostrvu I u našem komšiluku. Titule brane Rendžers I Ferencvaroš, izazivaju Seltik, Fehervar, Puškaš Akademija I ostali…\nProšle sezone, “policajci” sa Ajbroksa su poprilično lako osvojili škotski Premieršip, imali su 25 bodova više od prvog pratioca I gradskog rivala Seltika. Postigli su 105 golova, primili 17, dominacija u svom najčistijem obliku.\nI u ovogodišnje takmičenje, puleni legendarnog igrača, a sad potencijalno vrhunskog trenera Stivena DŽerarda ulaze kao veliki favoriti da stignu do treće uzastopne šampionske krune, bukmejkeri za takav ishod nude jako malo kvotu – 1.50, što dovoljno govori o snazi giganta iz Glazgova. Na startu Premijeršipa, igraće protiv Livingstona od kojeg nisu izgubili u 10 uzastopnih prvenstenih utakmica (devet pobeda, jedna nerešena) . Ako je suditi po nekim prethodnim duelima ova dva tima, ne bi trebalo očekivat spektakl I goeladu, pošo je Rendžers u poslednjem duelu sa Hibernijan slavio sa 3:0, dok je u ostalim bilo jedan ili dva pogotka u mreži gosta u subotnjem duelu. Ono što je karakteristično jeste I to da Hibernijan nije dao gol “policajcima” na poslednjih sedam utakmica,\nRendžers je blistao I na pripremama, savladali su mešoviti sastav Real Madrida (2:1), igrali nerešeno sa Arsenalom (2:2), što će im svakako dati krila da I u novu sezonu krenu snažno.\nŠto se tiče Seltika, njihova dugogodišnja dominacija je prekinuta u sezoni 2019/2020 I utisak je barem na početku sezone da će se agonija još malo nastaviti. U novu sezonu ulaze okršajem protiv Hartsa, ugrejani tradicijom od devet uzastopnih trijumfa protiv prvog rivala u prvenstvu. Zeleno-beli su protiv popularnih “srca” znali u više navrata da postižu veliki broj golova, ali I da prime po koji tako da ljubitelji gol-gol igre treba da budu na oprezu. U međuvremenu ih čekaju I dueli na međunarodnoj sceni,\nTakođe, u Škotskoj ovog vikenda kreću I niželigaški rangovi. U Čempionšipu, Kilmarnoku se predviđa ekspresan povratak u elitu, dok će im prema procenama bukmejkera najveći rivali u tom poduhvatu biti Hamilton I Danfermlin. Što se tiće trećerazredne Lige 1, tu je prvi favorit Kouv Rendžers I njihov plasman u Čempionšip, vrednuje se kvotom 3.75.\nKako je u Škotskoj, barem na papiru, Rednžers ispred svih za “koplje”, tako je I u Mađarskoj Ferencvaroš za sada veliki favorit za novu titulu, četvrtu za redom.\nMeđutim, već na početku takmičenja ih čeka protivnik sa kojim imaju dva uzastopna remija\n– Kišvarda. Međutim, popularni Fradi u novo prvenstvo ulazi sa serijom od 19 mečeva bez poraza u svim takmičenjima, računajući I pripremne prijateljske mečeve. Čak 15 pobeda I samo četiri remija, hrabre navijače Ferencvaroša koji u igraju blista I u kvalfikacjama za Ligu šampiona I ima okršaj sledeće nedelje sa Slavijom iz Praga, pa će Peter Stoger možda malo I pričuvati ekipu za vikend.\nFradiju će za titulu, barem za sada, biti Fehervar koji za vikend igra sa Zaleđerđijem s kojim je u poslednjih pet susreta igrao dva puta nerešeno I tri puta slavio.\nKVOTE ZA TITULU ŠKOTSKA PREMIJER\nKvins Park 4.00\nStirling A. 7.00\nfudbal FK Rendžers FK Ferencvaroš Liga 1 kladioničarski list Tip FK Hibernians


Podgorica: Crnogorska Vlada usvojila Nacionalni program za integraciju\nCrnogorska Vlada usvojila je danas Nacionalni program za integraciju (NPI) u Evropsku uniju, koji predstavlja jedan od ključnih dokumenata na evropskom putu Crne Gore.\nNacionalni program za integraciju obuhvata presjek obaveza Crne Gore prema EU u narednih pet godina, odnosno detaljan plan aktivnosti neophodnih da bi bila spremna da preuzme obaveze koje proizilaze iz članstva u Uniji do kraja 2012. godine.\nTaj dokument poslužiće kao instrument koordinacije reformi na putu Crne Gore ka EU i osnova za izradu godišnjih programa rada crnogorske Vlade.\nPotpredsjednik Vlade Crne Gore Gordana Đurović kazala je da je NPI "živi" dokument i da će svake godine on biti biti analizan i unapređivan.\n„Usvajanjem NPI-ja, Crna Gora je pokazala da ima jasnu viziju šta želi strateškim partnerstvom sa EU, da to nije samo ekonomska integracija, već i usvajanje evropskih standarda u svim sferama crnogorskog društva“, kazala je Đurović.\nOna je ocijenila da je izrada NPI-ja bila transparentna i dodala da su u taj dokument, u mjeri mogućeg i prihvatljivog, ugrađene sugestije koje su stigle tokom jednomjesečne javne rasprave.\nĐurović je kazala da evropske integracije donose niz benefita koje se prevashodno odnose na rast novih investicija, što će voditi postepenom rastu kvaliteta života građana Crne Gore. Navela je da će Crna Gora iz evropskih fondova do 2011. godine dobiti 166 miliona EUR.\nOna je dodala da će Crna Gora za sprovođenje NPI-a u ovoj godini izdvojiti 4,33 odsto bruto društvenog proizvoda, s tim što će se taj iznos do kraja 2012. povećati na 5,16 odsto.\n„Radi se o rentabilnoj investiciji koja se isplati“, kazala je Đurović, navodeći da će Crna Gora u narednom periodu u svoje zakonodavstvo morati da implementira 3,5 hiljada evropskih propisa.\nPrema njenim riječima, NPI ima šest poglavlja na oko 560 strana. Prvo poglavlje obuhvata političke kriterijume, drugo – ekonomske, treće sposobnost preuzimanja obaveza iz članstva u EU, četvrto poglavlje odnosi na administrativne i pravosudne kapacitete, peto predstavlja nacionalnu verziju Akija /Acguisa/, dok šesto obuhvata finansijsku procjenu implementacije NPI-a.\nTaj strateški dokument koncipiran je na bazi najbolje prakse zemalja koje su ovu fazu integracija uspješno završile, i obuhvata period od 1. januara ove do 31. decembra 2012. godine.


“Vlada Republike Srpske podržavaće takav sistem rada zadruga, kao i razvijanje drugih kapaciteta u zadrugarstvu koji će biti u funkciji proizvodnje”, rekao je novinarima Mirjanić, nakon sastanka sa predstavnicima Poljoprivrednog zadružnog saveza Republike Srpske.\nOn je istakao da u Republici Srpskoj najveći broj zadruga nije osposobljen da bude važan faktor razvoja poljoprivrede i sela i da je, od 366 registrovanih zadruga, aktivno svega 127.\n“Zadruge predstavljaju veoma važan segment razvoja poljoprivrede i sela. One moraju biti osposobljene i od povjerenja poljoprivrednim proizvođačima koji sarađuju sa njima”, istakao je Mirjanić.\nOn je napomenuo da će u narednom periodu Ministarstvo poljoprivrede, šumarstva i vodoprivrede formirati tim pravnika koji će se baviti rješavanjem problema uknjižbe imovine zadruga.\nPredsjednik Zadružnog saveza Republike Srpske Rajko Kulaga naglasio je da se zadruge susreću sa različitim problemima, među kojima je uknjižba njihove imovine.\n“O tom pitanju imamo nerazumijevanje Republičke uprave za geodetsko i imovinsko–pravne poslove. Nadamo se da ćemo uz pomoć resornog ministarstva riješiti ovaj problem zadruga, koje zbog toga imaju otežano poslovanje”, rekao je Kulaga.\nOn je izrazio uvjerenje da će zadruge u narednom periodu biti važan segment razvoja poljoprivrede i sela.\nNa sastanku predstavnika resornog ministarstva i Poljoprivrednog zadružnog saveza bilo je riječi o ocjeni realizacije razvoja poljoprivrednog zadrugarstva u Republici Srpskoj i zadacima zadruga u provođenju tekućih aktivnosti i mjera agrarnog i ruralnog razvoja. Srna\nTagovi: proizvodnjarajko kulagastevo mirjanicvlada republike srpskezadruge


Devizne rezerve Narodne banke Srbije (NBS) su na kraju aprila iznosile 9.409,4 miliona evra, saopštila je danas Centralna banka.\nTime je obezbedjena „visoka pokrivenost novčane mase M1 od 200 odsto i šest meseci uvoza robe i usluga, odnosno dvostruko više od standarda kojim se utvrdjuje adekvatan nivo pokrivenosti uvoza robe i usluga deviznim rezervama, navela je NBS.\nSmanjenje deviznih rezervi u aprilu je u celini rezultat neto razduženja države po osnovu kredita (332,5 miliona evra), odnosno redovnog servisiranja obaveza Srbije prema inokreditorima.\nObim realizovane trgovine devizama na medjubankarskom deviznom tržištu u aprilu iznosio je 457,6 miliona evra i bio je za 28,5 miliona veći nego u prethodnom mesecu.\nU prva četiri meseca ove godine u medjubankarskoj trgovini realizovano je ukupno 1.571 milion evra, dodala NBS.\nU aprilu je zabeležena nominalna aprecijacija dinara u odnosu na evro od 0,6 odsto, a NBS je u tom mesecu intervenisala na medjubankarskom deviznom tržištu kupovinom 40 miliona evra u cilju ublažavanja prekomernih kratkoročnih oscilacija kursa.


Kina ne dozvoljava istragu o poreklu koronavirusa - Kazaljka\nNaslovna/Magazin/Zdravlje/Kina ne dozvoljava istragu o poreklu koronavirusa\nkazaljka Send an email 22.07.2021.\nČlan Nacionalne zdravstvene komisije Kine Zang Jiksin izjavio je da ga je iznenadio predlog SZO koji podrazumeva reviziju laboratorije u gradu Vuhanu, gde je virus otkriven krajem 2019. godine, prenosi Glas Amerike.\nPrema njegovim rečima, predlogu SZO nedostaje zdrav razum i njime se izražava nepoštovanje nauke, zbog čega Peking ne može da ga prihvati. Tim stručnjaka Svetske zdravstvene organizacije ranije ove godine istraživao je uzroke pojave virusa u Vuhanu i tada je zaključeno da je verovatno prenet sa životinja na ljude i da je gotovo neverovatno da je procureo iz Instituta za virusologiju u tom gradu.\nMeđutim, generalni direktor SZO Tedros Gebrejesus kritikovao je Kinu zbog toga što nije u potpunosti sarađivala sa istražiteljima u razmeni podataka i pozvao je na ispitivanje svih teorija, uključujući i mogući incident u laboratoriji.\nZatvorenik tvrdi da već 11 godina nedužan leži u zatvoru\nGotovo osam miliona zaraženih u svetu, porast broja novih slučajeva u Kini\nPravilnom ishranom do zdravih očiju


Gašić i Mihajlovićeva u Kruševcu - Top Novosti\nNaslovna Društvo Gašić i Mihajlovićeva u Kruševcu\nGašić i Mihajlovićeva u Kruševcu\nMinistarka gradjevine, saobraćaja i infrastrukture Zorana Mihajlović i ministar odbrane Bratislav Gašić danas su u Kruševcu obišli radove na izgradnji stambeno kolektivnog kompleksa 4 zgrade u Prnjavioru 2, čija je gradnja počela pre 15 godina.\nKako je predočeno novinarima, prilikom posete Prnjavora 2, stanovi bi trebalo da budu završeni do juna naredne godine, a 46 od ukupno 182 stana pripašće pripadnicima Ministarstva odbrane i Vojske Srbije.\nKako je objasnila potpredsednica vlade i ministarka građevinarstva, saobraćaja i infrastrukture Zorana Mihajlović do juna sledeće godine biće završena prva faza izgradnjom 92 stana, dok će radovi na drugoj fazi početi u septembru.\n– Krivo mi je što je stajalo 15 godina, ali verujem da smo mi upravo tu i da popravimo i uradimo i učinimo stvari boljim, a ovo jeste način da učinimo stvari boljim i da nikada nemamo ovakve zidine koje nas opominju da neke stvari nisu završene, rekla je Zorana Mihajlović.\nOna je posebno ukazala na dobar timski rad i odličnu saradnju između čelnika Kruševca, Građevinske direkcije Srbije i Ministarstava odbrane i građevinarstva.\nVrednost radova na izgradnji opvog stambenog kolektivnog komnpleksa je 2,2 miliona evra.\nZorana Mihajlović i Bratislav Gašić obišli su lokaciju gde uskoro treba da počne gradnja naselja Aerodrom, a obišli su i radove na deonici puta ka Brusu, kao i centar Kruševca gde su razgovarali s građanima.


Priština objavila pet novih ciljeva | Skandalozno\nVladinu platformu o dijalogu Beograda i Prištine objavio je predsednik DPK i lider predizborne koalicije PAN Kadri Veselji, koji je naveo pet najvažnijih pitanja iz tog dokumenta, među kojima je i osnivanje Zajednice srpskih opština.\nPrištinska „Koha“ prenosi da je Veselji taj dokument nazvao „konsenzualnom i sveobuhvatnom državnom agendom Republike Kosovo“ i dodao da ona za cilj ima postizanje političkog konsenzusa o „nekim važnim pitanjima sa kojima se republika Kosovo suočavala i ranije i sa kojima se sada suočava“.\nPitanja koja će biti obuhvaćena platformom su najvažnija pitanja za perspektivu Kosova i njegove građane, rekao je on, a po njemu ih ima pet.\n„Među najvažnijim pitanjima, koje ja smatram osnovnim u ovoj platformi i za koje je potrebna izgradnja konsenzusa i sastavljanje zajedničke državne agende su: dijalog sa Srbijom, osnivanje Asocijacije opština sa srpskom većinom, osnivanje vojske Kosova, agenda evropskih integracija i izborna reforma“, naveo je Veselji.\nPlatformu je uputio liderima partija, Isi Mustafi iz DSK, Aljbinu Kurtiju iz Samoopredeljenja, Ramušu Haradinaju iz ABK, Fatmiru Ljimaju iz Inicijative, Bedžetu Pacoliju iz ANK, kao i grupi nezavisnih poslanika.\n„Uzimajući u obzir najbolji interes republike Kosovo, u cilju napredovanja u agendi za izgradnju države; težeći bržem dostizanju ciljeva u evroatlantskoj integraciji Kosova; sa ciljem zaključivanja dijaloga sa Srbijom i izgradnjom dobrosusedskog partnerstva; ocenjujući sadašnju političku situaciju u republici Kosovo; uz volju i posvećenost poboljšanju sadašnjosti i garantujući budućnost građana republike Kosovo, predlažem: konsenzualnu i sveobuhvatnu platformu državne agende republike Kosovo“, napisao je Veselji, prenela je prištinska „Koha“.\nBudite prvi sa komentarom na članku "Priština objavila pet novih ciljeva u odnosima sa Beogradom"